text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tihosi 2:1-46
2 Masiku ya ku fa+ ka Davhida ma ya ma tshinela hakatsongo-tsongo; kutani a lerisa Solomoni n’wana wakwe, a ku:2 “Ndzi famba hi ndlela ya misava hinkwayo,+ u fanele u tiya,+ u tikomba u ri wanuna.+3 U fanele u hlayisa xiboho xa Yehovha Xikwembu xa wena hi ku famba etindleleni takwe,+ hi ku hlayisa milawu yakwe, swileriso swakwe ni swiboho swakwe swa vuavanyisi+ ni switiyisekiso swakwe, hi ku landza leswi swi tsariweke enawini wa Muxe,+ leswaku u endla hi vutlhari eka hinkwaswo leswi u swi endlaka ni kun’wana ni kun’wana laha u hundzulukelaka kona;4 leswaku Yehovha a hetisisa rito leri a ri vuleke malunghana na mina,+ a ku, ‘Loko vana+ va wena va ta khathalela ndlela ya vona hi ku famba+ emahlweni ka mina hi ntiyiso,+ hi mbilu+ ya vona hinkwayo ni hi moya-xiviri wa vona hinkwawo, a ku nge tsemiwi munhu wa wena leswaku a nga tshami exiluvelweni xa Israyele.’+5 “Wena u swi tiva kahle leswi Yowabu n’wana wa Seruya a swi endleke eka mina,+ hilaha a endleke hakona eka tindhuna timbirhi ta mavuthu ya Israyele, eka Abinere+ n’wana wa Nere na Amasa+ n’wana wa Yetere,+ loko a va dlaya, a halata ngati ya nyimpi hi nkarhi wa ku rhula, a tota ngati+ ya nyimpi evambeni rakwe leri a ri ri emasengeni, ni le maphaxanini lawa a ma ri emilengeni yakwe.6 U fanele u endla hi ku landza vutlhari bya wena,+ u nga rhelerisi misisi yakwe ya mpunga yi ya eSheol+ hi ku rhula.+7 “U fanele u komba musa wa rirhandzu eka vana va Barizilayi+ lowa le Giliyadi, va fanele va va exikarhi ka lava va dyaka etafuleni ra wena;+ hikuva hi yona ndlela leyi a va tshinele+ eka mina ha yona loko ndzi baleka emahlweni ka Absalomu makwenu.+8 “Waswivo, Ximeyi+ n’wana wa Gera lowa ka Benjamini la humaka eBahurimi+ u na wena, hi yena la ndzi rhuketeleke hi ndzhukano+ lowu vavaka esikwini leri a ndzi ya eMahanayimi;+ naswona hi yena la rheleleke a ta ndzi hlanganisa eYordani,+ lerova ndzi n’wi hlambanyela hi Yehovha, ndzi ku, ‘A ndzi nge ku dlayi hi banga.’+9 Kutani u nga n’wi tshiki a nga xupuriwi,+ hikuva u wanuna wo tlhariha+ naswona u swi tiva kahle leswi u faneleke u swi endla eka yena, u fanele u yisa misisi yakwe ya mpunga+ yi ri ni ngati eSheol.”+10 Hiloko Davhida a etlela ni vatata wakwe,+ kutani a lahliwa eMutini wa Davhida.+11 Masiku lawa Davhida a fumeke Israyele ha wona a ku ri malembe ya 40.+ EHebroni+ u fume malembe ya nkombo,+ kasi eYerusalema u fume malembe ya 33.+12 Loko ku ri Solomoni a tshama exiluvelweni xa Davhida tata wakwe;+ hakatsongo-tsongo vuhosi byakwe byi simekiwa byi tiya ngopfu.+13 Hi ku famba ka nkarhi Adoniya n’wana wa Hagiti a fika eka Bati-xeba,+ mana wa Solomoni. Hiloko a ku: “Xana ku ta ka wena ku ni ku rhula?”+ yena a ku: “Ku ni ku rhula.”14 Yena a ya emahlweni a ku: “Ku ni mhaka leyi ndzi ku khomeleke yona.” Kutani a ku: “Vulavula.”+15 Yena a ya emahlweni a ku: “Wena u swi tiva kahle leswaku vuhosi a byi fanele byi va bya mina, tiko hinkwaro ra Israyele a ri langutele ku vona mina ndzi va hosi;+ kambe vuhosi byi hundzuriwile byi va bya makwerhu, hikuva swi hume eka Yehovha leswaku byi va bya yena.+16 Sweswi ndzi ni xikombelo xin’we eka wena. U nga xi bakanyi xikandza xa mina.”+ Hikwalaho a ku eka yena: “Vulavula.”17 Yena a ya emahlweni a ku: “Ndzi kombela u byela Solomoni lowa hosi (hikuva a nge xi bakanyi xikandza xa wena) leswaku u fanele a ndzi nyika Abixaga+ lowa le Xunemi+ a va nsati wa mina.”18 Hiloko Bati-xeba a ku: “Swi lulamile! Mina ndzi ta ku vulavulela eka hosi.”19 Kutani Bati-xeba a fika eka Hosi Solomoni leswaku a vulavulela Adoniya.+ Xikan’we-kan’we hosi yi tlakuka+ yi n’wi hlanganisa, yi nkhinsama eka yena.+ Hiloko yi tshama exiluvelweni xa yona naswona yi vekela mana wa hosi xiluvelo, leswaku a tshama exineneni xa yona.+20 Yena a ku: “Ndzi ni xikombelo xitsongo eka wena. U nga xi bakanyi xikandza xa mina.” Kutani hosi yi ku eka yena: “Kombela, manana; hikuva a ndzi nge xi bakanyi xikandza xa wena.”21 Yena a ya emahlweni a ku: “Teka Abixaga lowa le Xunemi u n’wi nyika Adoniya makwenu a va nsati wakwe.”22 Hiloko Hosi Solomoni a hlamula mana wakwe, a ku: “Ha yini Abixaga lowa le Xunemi u n’wi kombelela Adoniya? N’wi kombelele ni vuhosi+ (hikuva i makwerhu lonkulu eka mina),+ kombelela yena na Abiyatara+ lowa muprista na Yowabu+ n’wana wa Seruya.”+23 Kutani Hosi Solomoni a hlambanya hi Yehovha, a ku: “Hikwalaho onge Xikwembu xi nga endla tano eka mina, xi swi engetela eka mina,+ loko Adoniya a a nga swi vulanga leswi ku lwa ni moya-xiviri wa yena.+24 Sweswi, leswi Yehovha a hanyaka,+ loyi a ndzi simekeke+ hilaha ku tiyeke naswona a ndzi hlayiseke ndzi tshama exiluvelweni xa Davhida tatana,+ ni loyi a ndzi endleleke yindlu+ hilaha a vuleke hakona,+ namuntlha Adoniya u ta dlayiwa.”+25 Hi ku hatlisa Hosi Solomoni a rhumela Benaya+ n’wana wa Yoyada; yena a wela ehenhla ka yena, kutani a fa.+26 Hosi yi byela Abiyatara+ lowa muprista yi ku: “Yana eka Anathoti+ emasin’wini ya wena! Hikuva u faneriwa hi rifu;+ kambe a ndzi nge ku dlayi esikwini leri, hikwalaho ka leswi u rhwaleke areka ya Yehovha,+ Hosi leyi Lawulaka emahlweni ka Davhida tatana,+ ni hikwalaho ka leswi u xanisekeke nkarhi hinkwawo lowu tatana a xanisekeke ha wona.”+27 Hiloko Solomoni a hlongola Abiyatara leswaku a tshika ku va muprista wa Yehovha, leswaku a hetisisa rito ra Yehovha leri a ri vuleke ku avanyisa yindlu ya Eli+ eXilo.+28 Kutani xiviko xi fika eka Yowabu+—hikuva Yowabu a a voyamele eku landzeleni ka Adoniya,+ hambileswi a a nga voyamelanga eku landzeleni ka Absalomu+—Yowabu a balekela entsongeni+ wa Yehovha, a khoma swi tiya etimhondzweni ta alitari.+29 Hiloko Hosi Solomoni a byeriwa, va ku: “Yowabu u balekele entsongeni wa Yehovha, kwalaho u le tlhelo ka alitari.” Kutani Solomoni a rhumela Benaya n’wana wa Yoyada, a ku: “Famba u ya wela ehenhla ka yena!”+30 Hiloko Benaya a fika entsongeni wa Yehovha, a ku eka yena: “Hosi yi te, ‘Huma!’” Kambe yena a ku: “E-e! Hikuva ndzi ta fela kwala.”+ Benaya a vuyisa rito eka hosi, a ku: “Yowabu u vulavule hi ndlela leyi, kutani a ndzi angula hi ndlela leyi.”31 Hiloko hosi yi ku eka yena: “Endla hilaha a vuleke hakona, wela ehenhla ka yena; u fanele u n’wi lahla, u yi susa eka yena ni le ka yindlu ya tatana, ngati+ leyi halatiweke swi nga fanelanga, leyi Yowabu a yi halateke.+32 Kunene Yehovha u ta vuyisa ngati yakwe enhlokweni yakwe,+ hikuva u wele ehenhla ka vavanuna vambirhi lava lulameke, lava antswaka ku n’wi tlula,+ naswona u va dlaye hi banga, kasi tatana Davhida a nga swi tivanga,+ ku nga Abinere+ n’wana wa Nere, ndhuna ya vuthu ra Israyele+ na Amasa+ n’wana wa Yetere, ndhuna ya vuthu ra nyimpi ya Yuda.+33 Ngati ya vona yi fanele yi vuyela enhlokweni ya Yowabu ni le nhlokweni ya vana vakwe hilaha ku nga riki na makumu;+ kambe eka Davhida+ ni vana vakwe ni yindlu yakwe ni xiluvelo xakwe, ku ta va ni ku rhula loku humaka eka Yehovha hilaha ku nga riki na makumu.”+34 Hiloko Benaya n’wana wa Yoyada a tlhandluka,+ a wela ehenhla ka yena a n’wi dlaya;+ kutani a lahliwa endlwini yakwe emananga.35 Kutani hosi yi veka Benaya+ n’wana wa Yoyada ematshan’weni ya yena, a lawula vuthu;+ hosi yi veka Sadoki lowa muprista ematshan’weni ya Abiyatara.+36 Eku heteleleni hosi yi rhumela rito leswaku va vitana Ximeyi,+ yi ku eka yena: “Tiakele yindlu eYerusalema, u fanele u tshama kona, u nga humi u suka kwalaho u ya endhawini leyi ni liya.37 Esikwini leri u nga ta huma ha rona, u pela nkova wa Kedroni,+ entiyisweni u fanele u swi tiva leswaku u ta fa hakunene.+ Nandzu wa wena wa ngati wu ta va enhlokweni ya wena.”+38 Hiloko Ximeyi a ku eka hosi: “Rito leri i rinene. Nandza wa wena u ta endla hilaha hosi yanga leyi nga mufumi yi vuleke hakona.” Kutani Ximeyi a hambeta a tshama eYerusalema masiku yo tala.39 Eku heleni ka malembe manharhu, mahlonga+ ya Ximeyi ma balekela eka Akixi+ n’wana wa Maka hosi ya le Gati;+ vanhu va fika va byela Ximeyi, va ku: “Waswivo! Mahlonga ya wena ma le Gati.”40 Hi ku hatlisa Ximeyi a suka a yima a bohela mbhongolo yakwe, a famba a ya eGati, eka Akixi a ya lava mahlonga yakwe; endzhaku ka sweswo Ximeyi a famba a ya vuya ni mahlonga yakwe eGati.41 Kutani Solomoni a byeriwa, va ku: “Ximeyi u humile eYerusalema u ye eGati naswona u vuyile.”42 Hiloko hosi yi rhumela rito leswaku ku vitaniwa+ Ximeyi, yi ku eka yena: “Xana a ndzi ku hlambanyisanga hi Yehovha leswaku ndzi ku lemukisa,+ ndzi ku, ‘Esikwini leri u nga ta huma u ya laha ni lahaya, entiyisweni u fanele u swi tiva leswaku u ta fa hakunene,’ naswona, xana a wu ndzi byelanga, u ku, ‘Rito leri ndzi ri tweke i rinene’?+43 Kutani, ha yini u nga xi hlayisanga xihlambanyo xa Yehovha+ ni xileriso lexi ndzi xi vekeke ehenhla ka wena hilaha ku tiyeke?”+44 Hosi yi ya emahlweni yi ku eka Ximeyi: “Kunene wena u swi tiva kahle swilo hinkwaswo swo biha leswi mbilu ya wena yi swi tivaka kahle, leswi u swi endleke eka Davhida tatana;+ kunene Yehovha u ta vuyisa swilo swo biha enhlokweni ya wena,+ leswi endliweke hi wena.45 Kambe Hosi Solomoni yi ta katekisiwa,+ xiluvelo xa Davhida xi ta simekiwa xi tiya emahlweni ka Yehovha hi masiku.”+46 Hiloko hosi yi lerisa Benaya n’wana wa Yoyada, loyi a nga huma a ya wela ehenhla ka yena, a fa.+Kutani mfumo wu simekiwe wu tiya evokweni ra Solomoni.+


c: text/html

text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Hosiya 14:1-9
14 “Vuya, Wena Israyele, eka Yehovha Xikwembu+ xa wena, hikuva u khunguvanyekile exihoxweni xa wena.+2 Teka marito u vuya eka Yehovha.+ Hinkwenu vulani eka yena mi ku, ‘Onge u nga rivalela xihoxo;+ u amukela leswinene, kutani hina hi ta nyikela swinkunzana swa milomu ya hina.+3 Asiriya a wu nge hi ponisi.+ A hi nge ti gadi tihanci.+ A hi nge he vuli hi ku: “Oho Xikwembu xa hina,” entirhweni wa mavoko ya hina, hikuva hi wena la n’wi kombaka tintswalo n’wana la nga riki na tatana.’+4 “Ku pfumala vutshembeki ka vona ndzi ta ku herisa.+ Ndzi ta va rhandza hi ku swi tsakela,+ hikuva ku hlundzuka ka mina ku sukile eka yena.+5 Ndzi ta fana ni mberha eka Israyele.+ U ta rhumbuka kukota khon’wa, u ta dzima timitsu ta yena kukota Lebanoni.6 Swirhabyana swa yena swi ta huma, ni xindzhuti xa yena xi ta fana ni murhi wa mutlhwari,+ nun’hwelo wa yena wu ta fana ni wa Lebanoni.7 Va ta tlhela va tshama endzhutini wa yena.+ Va ta byala mavele, va ta hluka kukota murhi wa vhinya.+ Xitsundzuxo xa yena xi ta fana ni vhinyo ya le Lebanoni.8 “Efrayimi u ta vula a ku, ‘Xana ndza ha ta endla yini hi swifaniso swa hava?’+“Kunene mina ndzi ta hlamula, ndzi tshama ndzi langute yena.+ Mina ndzi fana ni murhi lowukulu wa yunipa.+ Eka mina ku fanele ku kumeka mihandzu ya n’wina.”9 I mani la tlhariheke leswaku a twisisa swilo leswi?+ La nga ni ku twisisa, leswaku a swi tiva?+ Hikuva tindlela ta Yehovha i tinene,+ naswona lavo lulama hi vona lava va nga ta famba eka tona;+ kambe lava va tlulaka nawu va ta khunguvanyeka eka tona.+

robotstxt: allowed

filter: keep


text:
Papila Leri Humaka Eka Huvo Leyi Fumaka
Eka Vahuweleri-kulorhi Va Mfumo:
TIVONE hi tihlo ra mianakanyo u ri xirho xa ndyangu wa Bethele ya le Brooklyn nimixo hi Ravuntlhanu October 2, 1914. U tshame exitulwini lexi u tshamaka eka xona hi nkarhi wa swakudya swo fihlula u rindzele leswaku Makwerhu C. T. Russell a fika ekamareni leri ku dyeriwaka eka rona. Hiloko u vona nyangwa wu pfuleka kutani ku nghena Makwerhu Russell. A fika a miyelanyana, tanihi ntolovelo wakwe kutani a xeweta ndyangu wa Bethele hi ntsako a ku: “Rixile.” Ematshan’weni yo fika a tshama exitulwini xakwe tanihi nhloko ya tafula, u ba mavoko kutani a vula xitiviso lexi tsakisaka lexi nge: “Minkarhi ya Vamatiko yi herile; nkarhi wa ku fuma ka tihosi ta misava se wu fike emakumu!” A wa ha tikoti hi ntsako hikuva nkarhi wolowo a ku ri khale u wu langutele hi mahlo-ngati! Wena swin’we ni swirho swa ndyangu wa Bethele, mahungu lawa ya mi tsakisa ngopfu lerova mi ba mavoko.
Se ku hundze makume ya malembe ku sukela loko Makwerhu Russell a vule marito wolawo yo tsakisa. I yini leswi Mfumo wu swi endleke ku sukela enkarhini wolowo? Wu endle swo tala. Hikwalaho ka lunghiselelo ra Mfumo, Yehovha hakatsongo-tsongo a ri karhi a antswisa mahanyelo ya vanhu vakwe ni ku va letela, ku sukela loko va ha ri magidi ma nga ri mangani hi 1914 ku ta fika sweswi va nga nhlayo leyi tlulaka timiliyoni ta nkombo ni hafu. Xana wena u vuyeriwe njhani eka ndzetelo wolowo?
Namuntlha hi tala ku twa vamakwerhu va ku, “Kalichi ya Yehovha ya le tilweni yi le ku tsutsumeni!” wolowo i ntiyiso. Hambiswiritano, ntiyiso wa mhaka hileswaku ku sukela hi 1914, kalichi ya le tilweni yi fanekisela xiphemu lexi nga vonakiki xa nhlengeletano ya Yehovha, leyi ku nga khale yi ri karhi yi tsutsuma hi rivilo lerikulu, hilaha u nga ta swi vona hakona loko u ri karhi u hlaya buku leyi hi vukheta. Leswi vahuweleri va Mfumo va tiyimiseleke ku chumayela mahungu lamanene emisaveni hinkwayo, va tirhise tindlela to hambana-hambana leti katsaka ku chumayela hi maphepha-hungu, ku macha va khome maphepha lama nga ni rungula ra le Bibeleni, nkombiso wa swifaniso, makhadi yo nyikela vumbhoni, tigramafoni, xiya-ni-moya hambi ku ri Internet.
Hikwalaho ka leswi Yehovha a katekisaka ntirho lowu, sweswi hi kota ku kandziyisa minkandziyiso leyi sekeriweke eBibeleni leyi nga ni rungula leri tsakisa hi tindzimi to tlula 670, naswona hi yi nyika vanhu mahala. Vatirhi va ku tirhandzela lava titsonaka swo karhi va pfuneta entirhweni wo aka Tiholo ta Mfumo, Tiholo ta Tinhlengeletano ni miako ya rhavi, ematikweni lama fuweke ni lama nga evuswetini. Loko ku va ni timhangu, leswi vamakwerhu va nga ni rirhandzu va ya va ya phalala etindhawini teto, va tiyisekisa leswaku hakunene i vamakwavo lava “velekiweke loko ku ri ni maxangu.”
Minkarhi yin’wana vafundhisi ni vakaneti van’wana va endla xikungu xo hi hlasela leswaku va vanga “khombo hi xileriso xa nawu,” kambe minkarhi hinkwayo swi hi tiyisa ripfumelo ku vona ndlela leyi matshalatshala ya vona yo ringeta ku sivela ntirho wa hina ma endleke leswaku “mahungu lamanene ma ya emahlweni.”
I lunghelo ku va hi tirha swin’we na n’wina, ‘malandza-kulorhi.’ Tshamani mi ri karhi mi swi tiva leswaku hinkwenu ka n’wina hi mi rhandza swinene. Hi khongelela leswaku rungula leri nga ebukwini leyi ri mi pfuna swinene leswaku mi yi tlangela swinene ndzhaka ya n’wina ya moya ku tlula rini na rini.
Hi mi navelela leswinene,
Vamakwenu,
Huvo leyi Fumaka ya Timbhoni ta Yehovha


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tikronika 36:1-23
36 Kutani vanhu va tiko va teka Yowohazi+ n’wana wa Yosiya va n’wi endla hosi eYerusalema+ ematshan’weni ya tata wakwe.2 Yowohazi a a ri ni malembe ya 23 hi vukhale loko a sungula ku fuma, u fume tin’hweti tinharhu eYerusalema.+3 Hambiswiritano, hosi ya Egipta yi n’wi susile eYerusalema,+ yi rihisa tiko titalenta ta silivhere+ ta 100 ni talenta ya nsuku.4 Hosi+ ya Egipta yi tlhela yi endla Eliyakimi+ makwavo a va hosi ya Yuda na Yerusalema, yi cinca vito rakwe ku va Yoyakimi; kambe Neko+ u teke Yowohazi makwavo a n’wi tisa aEgipta.+5 Yoyakimi+ a a ri ni malembe ya 25 hi vukhale loko a sungula ku fuma, u fume malembe ya 11 eYerusalema;+ a ya emahlweni a endla swo biha ematihlweni ya Yehovha Xikwembu xakwe.+6 Nebukadnetsara+ hosi ya Babilona u n’wi terile+ a ta n’wi boha hi tinketana timbirhi ta koporo leswaku a n’wi yisa eBabilona.+7 Nebukadnetsara+ u teke swingolongondzwana+ swin’wana swa yindlu ya Yehovha a swi yisa eBabilona, kutani a swi veka exigodlweni xakwe eBabilona.+8 Loko ku ri timhaka+ letin’wana ta Yoyakimi ni swilo swakwe leswi nyenyetsaka+ leswi a swi endleke ni leswi a a ta hehliwa ha swona, swi tsariwile eBukwini+ ya Tihosi ta Israyele na Yuda; Yoyakini+ n’wana wakwe a sungula ku fuma ematshan’weni ya yena.9 Yoyakini+ a a ri ni malembe ya 18 hi vukhale loko a sungula ku fuma, u fume eYerusalema tin’hweti tinharhu+ ni masiku ya khume; a ya emahlweni a endla swo biha ematihlweni ya Yehovha.+10 Eku sunguleni+ ka lembe, Hosi Nebukadnetsara a rhumela+ vanhu leswaku va n’wi tisa eBabilona+ swin’we ni swilo leswi navelekaka swa yindlu ya Yehovha.+ Ku tlula kwalaho, a endla Sedekiyasi+ n’wana wa makwavo wa tata wakwe hosi ya Yuda na Yerusalema.+11 Sedekiyasi+ a a ri ni malembe ya 21 hi vukhale loko a sungula ku fuma, u fume eYerusalema malembe ya 11.+12 U hambete a endla leswo biha+ ematihlweni ya Yehovha Xikwembu xakwe. A nga titsongahatanga+ eka Yeremiya+ lowa muprofeta+ hilaha Yehovha a a lerise hakona.13 U tlhele a xandzukela+ na Hosi Nebukadnetsara, loyi a n’wi hlambanyiseke hi Xikwembu;+ a hambeta a sihalarisa+ nhamu yakwe ni ku nonon’hwisa+ mbilu yakwe leswaku a nga tlheleli eka Yehovha Xikwembu xa Israyele.14 Hambi ku ri tindhuna hinkwato ta vaprista+ ni vanhu va endle hi ndlela yo pfumala ku tshembeka hi mpimo lowukulu, hi ku landza swilo hinkwaswo swo nyenyetsa+ swa matiko, lerova va nyamisa yindlu ya Yehovha leyi a a yi hlawulekisile eYerusalema.+15 Yehovha Xikwembu xa vatata wa vona a hambeta a va rhumela varhumiwa vakwe ku va sola,+ hi ku phindha-phindha, hikuva u tsetselele vanhu+ vakwe ni vutshamo byakwe.+16 Kambe a va ya emahlweni va monya+ varhumiwa va Xikwembu xa ntiyiso ni ku ma langutela ehansi marito+ yakwe ni ku vungunya+ vaprofeta vakwe, kukondza vukarhi+ bya Yehovha byi wela vanhu vakwe, ku nga ha vi na ku tshunguriwa.+17 Hiloko a va tisela hosi ya Vakalidiya,+ leyi yi dlayeke majaha ya vona hi banga+ endlwini ya vukwetsimelo bya vona,+ a yi va tsetselelanga, jaha kumbe nhwana, la kuleke kumbe la hlakaleke.+ Hinkwavo U va nyikete evokweni ra yona.18 Swingolongondzwana hinkwaswo,+ leswikulu+ ni leswitsongo, swa yindlu ya Xikwembu xa ntiyiso ni xuma+ xa yindlu ya Yehovha ni xuma xa hosi+ ni xa tihosana, hinkwaswo yi swi tise eBabilona.19 Hiloko yi hisa yindlu ya Xikwembu+ xa ntiyiso ni ku hirimuxa rirhangu+ ra Yerusalema; yi swi hisa hi ndzilo swihondzo swa wona hinkwaswo swo tshama eka swona ni swilo swa wona leswi navelekaka,+ leswaku yi vanga ku onhaka.+20 Ku tlula kwalaho, yi teka lava va poneke banga yi va yisa evukhumbini eBabilona,+ va va malandza ya yona+ ni vana va yona, kukondza vuhosi bya Peresiya+ byi sungula ku fuma;21 leswaku ku hetiseka rito ra Yehovha hi nomu wa Yeremiya,+ kukondza tiko ri hlayisa tisavata ta rona.+ Ri hlayise savata emasikwini hinkwawo lawa a ri pfumala vaaki, leswaku ku hela malembe ya 70.+22 Hi lembe ro sungula ra Korexe+ hosi ya Peresiya,+ leswaku ku hetiseka rito+ ra Yehovha leri teke hi nomu wa Yeremiya,+ Yehovha a pfuxa moya+ wa Korexe hosi ya Peresiya, leswaku a huwelela xirilo emfun’weni wakwe hinkwawo, ni ku tsala,+ a ku:23 “Korexe hosi ya Peresiya+ u te, ‘Yehovha Xikwembu xa matilo u ndzi nyike mimfumo hinkwayo ya misava,+ naswona u ndzi lerise leswaku ndzi n’wi akela yindlu eYerusalema, leyi yi nga eYuda.+ Un’wana ni un’wana la nga kona exikarhi ka n’wina hinkwenu,+ Yehovha Xikwembu xakwe a a ve na yena.+ Hikwalaho a a tlhandluke.’”+


text:
1Ha yi engisa yi txi xawutwa ngu votshe mhaka ya wugango hagari kwanu, wugango wa kuyila ngutu, ti to kha hi zivi ku nga wu engisa hagari ka vamatiko: Mmweyo wanu a hanyako ni msikati wa tate wakwe. 2Se anu mi ti kukumukisako kha ma lava kuambala tinguwo ta mkhwasi, kasiku mi txi thavisa mthu wu a nga maha wubihi wo ngeto, kani? 3I di ani, hambiko ni ku kule ngu ka wutumbu, kambe ni ku ho hafuhi ngu ka moya, ani se ni mu abanisile, kufana ni kungako ni di ho konaho, eneyo a nga maha toneto. 4Ngu ditina da Mkoma wathu Jesu, na anu mi di tshanganile ni moya wangu, ngu mtamo wa Mkoma wathu Jesu, 5mamoyo a na ningelwe ka Sathane, ka lifo la mmidi, kasiku moya wakwe wu txi hanyiswa ka ditshiku da Mkoma. 6Mi ti dhumisa na ti si laveki. Ina kha mi ti zivi ti to mtshumbelo wa wudotho wa si kota kuvilisa wurathi wotshe kani? 7Ti basiseni ka mtshumbelo wa kale, kasiku mi maneka mi di wurathi wa wuphya, nguko kha mi nzi kutshumbelwa. Kristu, i ku Txinvutana txa Pasika yathu se a bhayilwe. 8Ngu konaho, he maheni m'buso, i singa ngu mtshumbelo wa kale, i singa ngu mtshumbelo wa tshofu ni wa wubihi, aniko he dyeni Pasika ya mapawu o mbi na mtshumbelo, a wunene ni a ditshuri. 9Ni mi gete ngu dipapilo ti to mi nga pataneni ni vathu vo xanga. 10Ni ti si wombi vo xanga va mtalo, mwendo va likungo ni makhokhokho, mwendo vakhozeli va sivangwa; nguko idito, mi ndina fanela kuhuma ditikoni muwa. 11Ati ni nga mi bhalela, ni ti lava ku khani mi nga sengeleni ni wule a wombako ti to i mwananu, na kasi i mgelezi, i mfeleli, i mkhozeli wa sa walo: mruketeli, didevi, mwendo dikhokhokho. Avava, hambi kudya mi nga dyeni navo. 12Ina ti lumba ani kulamula ava va ku hahanze kani? Ina hi nga va mtini ava anu mi va lamulako kani? 13Va hahanze, Txizimu ngu txona txi no va lamula. Thavisani m'bihi hagari kwanu.
Copyright
Learn More


text:
MAHUNGU YA SWESWINYANA
Mahungu Ya Misava
Ku Languteriwe Vanhu Va 20 Wa Timiliyoni Eka Xiendlakalo Xa Lembe Ni Lembe Xa Timbhoni
Timbhoni ta Yehovha ti ni tsima emisaveni hinkwayo ro rhambela vanhu eka Xitsundzuxo xa rifu ra Kreste, lexi nga ta va hi April 3, 2015.
Timbhoni Ta Yehovha Ti Teka Goza Ro Lwisana Ni Ku Tlhekeka Ka Ebola
Timbhoni ta Yehovha ti dyondzisa swirho swa tona hi makhombo ya xitsongwatsongwana xa Ebola, ndlela leyi xi tlulelaka ha yona ni magoza lama nga tekiwaka yo sivela vuvabyi lebyi leswaku byi nga hangalaki.
Tsima Ra Timbhoni Ro Pfuna Vanhu Ku Nghena Eka Website Ya JW.ORG
Hi August, Timbhoni ta Yehovha ti sungula tsima ra misava hinkwayo ro pfuna vanhu ku nghena eka jw.org ni ku fambisa xiphephana lexintshwa lexi nge, Hi Nga Ti Kuma Kwihi Tinhlamulo Ta Swivutiso Swa Nkoka eVuton’wini?


text:
NDZIMA 17
‘Tiakeni eRipfumelweni Ra N’wina Ro Kwetsima Swinene’
“Hi ku tiaka eripfumelweni ra n’wina ro kwetsima swinene, . . . tihlayiseni erirhandzwini ra Xikwembu.”—YUDHA 20, 21.
1, 2. Hi wihi ntirho wo aka lowu u langutaneke na wona naswona ha yini swi ri swa nkoka ku xiya ndlela leyi u akaka ha yona?
A HI nge u le ku akeni naswona se u ni nkarhi wo leha u ri karhi u aka. Nakambe swa ha ta teka nkarhi leswaku muako wolowo wu hela. Ku ta fikela sweswi ntirho lowu wa tika kambe wa ku enerisa. Hambi ko ba lexi dumaka u tiyimisele ku wu heta hikuva ndlela leyi u akaka ha yona yi ta khumba vutomi bya wena ni vumundzuku bya wena. Ha yini? Hikuva nchumu lowu u wu akaka i vumunhu bya wena.
2 Mudyondzisiwa Yudha u vula leswaku hi fanele hi aka vumunhu bya hina. Loko a khutaza Vakreste leswaku va ‘tihlayisa erirhandzwini ra Xikwembu,’ u tlhele a vula lexi nga va pfunaka, a ku: ‘Tiakeni eripfumelweni ra n’wina ro kwetsima swinene.’ (Yudha 20, 21) Hi tihi tindlela tin’wana leti u nga akaka vumunhu bya wena ha tona, leswaku ripfumelo ra wena ri tiya kutani u tshama u ri la rhandzekaka eka Xikwembu? A hi xiyeni tindlela tinharhu leti nga ta hi pfuna leswaku hi kota ku aka vumunhu bya hina.
AKA RIPFUMELO RA WENA HI SWILERISO SWA YEHOVHA
3-5. (a) Xana Sathana u lava leswaku u yi languta njhani milawu ya Yehovha? (b) Xana hi fanele hi yi teka njhani milawu ya Yehovha naswona yi hi pfuna hi ndlela yihi? Kombisa.
3 Yo sungula, hi fanele hi tiyisa ripfumelo ra hina hi milawu ya Yehovha. Loko u ri karhi u hlaya buku leyi, u dyondze swileriso swo hlayanyana swa Yehovha swa ndlela leyi u faneleke u hanya ha yona. Xana u anakanya yini hi swona? Sathana u lava ku ku kanganyisa leswaku u vona onge milawu ya Yehovha yi ku endla hlonga. Ku sukela loko rhengu leri ri tirhile le Edeni u ye emahlweni a ri tirhisa. (Genesa 3:1-6) Xana ri ta tirha eka wena? Swi ta ya hi leswaku u teka milawu ya Yehovha yi ri ya nkoka ku fikela kwihi.
4 Hi xikombiso: A hi nge u le ku fambeni entangeni wo xonga kutani u vona darata yo leha leyi tsemakanyaka entangeni. Ndhawu leyi nga hala ka darata yi vonaka yi xongile swinene. Eku sunguleni, u nga ha ehleketa leswaku darata leyi yi ku sivela ku ya endhawini liya yo xonga. Kambe, loko u ku kelu, u vona nghala yi rhamele xiharhi! Hiloko u swi twisisa leswaku darata leyi i xisirhelelo. Xana ku ni xivandzana lexi ku rhameleke? Rito ra Xikwembu ri hi lemukisa ri ku: “Hlayisani mianakanyo ya n’wina leyi hlutekeke, mi hiteka. Xirha xa n’wina, Diyavulosi, xa famba-famba ku fana ni nghala leyi vombaka, yi lava wa ku n’wi dya.”—1 Petro 5:8.
5 Sathana i muhloti la nga ni tihanyi. Hikwalaho ka leswi Yehovha a nga swi laviki leswaku hi dyiwa hi Sathana, u hi vekele milawu leyi nga ta hi sirhelela eka ‘marhengu ya yena yo tala ya vukanganyisi.’ (Vaefesa 6:11, nhlamuselo ya le hansi ya NW) Nkarhi na nkarhi loko hi anakanyisisa hi milawu ya Xikwembu, hi fanele hi vona leswaku xi hi vekele yona hileswi xi hi rhandzaka, tanihi leswi xi nga Tata wa hina. Loko hi yi languta hi ndlela yoleyo, hi ta swi vona leswaku ya hi sirhelela ni ku endla leswaku hi tsaka. Mudyondzisiwa Yakobo u tsale a ku: “Loyi a kambisisaka nawu lowu hetisekeke lowu fambisanaka ni ntshunxeko ni loyi a phikelelaka eka wona, . . . u ta tsaka eku wu endleni kakwe.”—Yakobo 1:25.
6. Hi yihi ndlela leyinene yo aka ripfumelo ra hina eka milawu ya Xikwembu? Kombisa.
6 Ku hanya hi ku kongomisiwa hi milawu ya Xikwembu i ndlela leyinene yo aka ripfumelo ra hina eka Munyiki wa Nawu ni le ka vutlhari lebyi hi byi kumaka eka yona. Hi xikombiso, “nawu wa Kreste” wu katsa xileriso xa Yesu xa ku dyondzisa van’wana “swilo hinkwaswo leswi [a hi] leriseke swona.” (Vagalatiya 6:2; Matewu 28:19, 20) Vakreste va tlhela va yingisa nawu lowu va lerisaka ku hlengeletana leswaku va gandzela Xikwembu swin’we ni ku khutazana. (Vaheveru 10:24, 25) Milawu ya Xikwembu yi tlhela yi hi khutaza leswaku hi khongela xona minkarhi hinkwayo swi huma embilwini. (Matewu 6:5-8; 1 Vatesalonika 5:17) Loko hi hanya hi milawu leyi, hi ta ya hi swi vona leswaku yi huma eka Xikwembu lexi hi rhandzaka. Loko hi yi yingisa hi ta kuma ntsako ni ku eneriseka leswi hi nga taka hi nga swi kumi emisaveni leyi yo homboloka. Loko u ri karhi u anakanyisisa hi ndlela leyi u vuyeriweke ha yona hi ku hanya hi milawu ya Xikwembu, ripfumelo ra wena ri ta tiya.
7, 8. Xana Rito ra Xikwembu ri va tiyisekisa njhani lava karhatekaka hi mhaka ya leswaku a va nge swi koti ku tshama va tshembekile eka Yehovha loko va ri karhi va kula?
7 Van’wana va pfa va karhateka leswaku swi ta va tikela ku hanya hi milawu ya Yehovha loko va ri karhi va kula. Va chava leswaku va ta pfa va yi tlula. Loko ku ri leswaku u tshama u titwa hi ndlela yoleyo, anakanyisisa hi marito lama nge: “Mina Yehovha, ndzi Xikwembu xa wena, Loyi a ku dyondziselaka ku ku pfuna, Loyi a ku fambisaka endleleni leyi u faneleke u famba hi yona. Kunene loko a wu yingise swileriso swa mina! Kutani ku rhula ka wena a ku ta fana ni nambu, ni ku lulama ka wena a ku ta fana ni magandlati ya lwandle.” (Esaya 48:17, 18) Xana u tshama u anakanyisisa hi ndlela leyi marito lawa ma tiyisaka nhlana ha yona?
8 Tsalwa leri ri hi tsundzuxa leswaku hi ta vuyeriwa loko hi yingisa Yehovha. U hi tshembisa leswaku hi ta vuyeriwa hi tindlela timbirhi loko hi n’wi yingisa. Yo sungula, ku rhula ka hina ku ta va kona hi masiku ku fana ni nambu lowu nga phyiki. Ya vumbirhi, ku lulama ka hina ku ta fana ni magandlati ya lwandle. Loko u yime eribuweni ra lwandle kutani u languta magandlati ma ri karhi ma ba, wa swi vona leswaku a ma nge pfuki ma herile. Yehovha u vula leswaku u nge karhali ku endla leswinene ku fana ni magandlati ya lwandle lama tshamaka ma ri karhi ma ba. Loko u tiyimisele ku tshama u tshembekile eka yena, u ta ku pfuna leswaku u nga tluli milawu ya yena. (Hlaya Pisalema 55:22.) Xana switshembiso swo tano a swi ku pfuni leswaku u aka ripfumelo ra wena eka Yehovha ni le ka milawu ya yena?
‘CHIVIRIKELA KU VA LA WUPFEKE’
9, 10. (a) Ha yini ku wupfa ku ri pakani leyinene leyi Vakreste va faneleke va yi fikelela? (b) Xana vuxaka lebyinene na Yehovha byi hi pfuna njhani leswaku hi tsaka?
9 Ndlela ya vumbirhi yo aka vumunhu bya wena yi sekeriwe eka marito lawa lama huhuteriweke, lama nge: “A hi chivirikeleni eku wupfeni.” (Vaheveru 6:1) Ku wupfa i pakani leyi Mukreste a faneleke a yi fikelela. Hambileswi hi nge swi kotiki ku va lava hetisekeke eka mafambiselo lawa, hi nga swi kota ku va lava wupfeke. Nakambe, Vakreste va tirhela Yehovha va tsakile loko va ri karhi va wupfa. Ha yini swi ri tano?
10 Mukreste la wupfeke i munhu la nga ni vuxaka lebyinene na Yehovha. U languta swilo hi ndlela leyi Yehovha a swi langutaka ha yona. (Yohane 4:23) Pawulo u te: “Lava va fambaka hi ku pfumelelana ni nyama va anakanya swilo swa nyama, kambe lava va fambaka hi ku pfumelelana ni moya va anakanya swilo swa moya.” (Varhoma 8:5) Munhu la vonaka swilo hi tihlo ra nyama a nga tsaki hikuva a nga anakanyeli van’wana naswona u kholwa leswi a swi vonaka ntsena. Kambe munhu la nga ni vuxaka lebyinene na Yehovha wa tsaka hikuva Yehovha i “Xikwembu lexi tsakeke.” (1 Timotiya 1:11) U tiyimisele ku tsakisa Yehovha naswona wa tsaka hambiloko a langutane ni miringo. Ha yini? Miringo yi hi pfuna leswaku hi swi veka erivaleni leswaku Sathana i muhembi yi tlhela yi tiyisa ku tshembeka ka hina leswaku Tata wa hina la nge matilweni a ta tsaka.—Swivuriso 27:11; hlaya Yakobo 1:2, 3.
11, 12. (a) Xana Pawulo u vule yini hi ‘matimba ya Mukreste ya ku twisisa,’ naswona rito ku ‘letela’ ri vula yini? (b) Xana miri wu fanele wu leteriwa njhani leswaku wu tiyelela?
11 Leswaku munhu a va ni vuxaka lebyinene na Yehovha nileswaku a va la wupfeke, u fanele a tiletela. Anakanyisisa hi tsalwa leri: “Swakudya leswi tiyeke i swa vanhu lava wupfeke, lava va letelaka matimba ya vona ya ku twisisa hi ku ma tirhisa leswaku va hambanisa leswi lulameke ni leswi hoxeke.” (Vaheveru 5:14) Loko Pawulo a vula leswaku matimba ya hina ya ku twisisa ma fanele ma ‘leteriwa,’ u tirhise rito ra Xigriki leri swi nga endlekaka leswaku a ri hlamusela ndlela leyi vatlangi va mitlangu va Magriki va lembe-xidzana ro sungula a va tiletela ha yona. Kutani anakanya hi ndlela leyi a va tiletela ha yona.
12 Loko ha ha ku velekiwa miri ya hina a yi nga koti ku endla nchumu. Hi xikombiso, n’wana a nga swi koti ku ma lawula hilaha ku heleleke mavoko ni milenge ya yena. Hi yona mhaka leyi mavoko ya yena ma tlanga-tlangaka, a kala a titova kutani a sungula ku rila. Kambe loko a ri karhi a kula u kota ku lawula swirho swa yena hakatsongo-tsongo. U sungula ku kasa kutani a deya eku heteleleni a tsutsuma. * Kambe ku vuriwa yini hi mutlangi? Loko u vona mutlangi a ri karhi a tsutsuma-tsutsuma naswona a tlula-tlula hi ndlela leyi hlamarisaka, a wu kanakani leswaku miri wa yena wu leteriwe kahle. Vuswikoti lebyi a nga na byona a byi lo tiendlakalela kambe u lo kulula a n’watseka. Bibele yi vula leswaku ku tiletela ko tano ku “pfuna katsongo.” Kambe ku letela matimba ya hina ya ku twisisa ku tiyisa vuxaka bya hina na Yehovha.—1 Timotiya 4:8.
13. Hi nga ma letela njhani matimba ya hina ya ku twisisa?
13 Ebukwini leyi, hi hlamusele tinhla to tala leti nga ku pfunaka leswaku u letela matimba ya wena ya ku twisisa leswaku u kota ku tshama u tshembekile eka Yehovha. Anakanyisisa hi milawu ya Xikwembu kutani u khongela loko u ri karhi u endla swiboho siku ni siku. Eka xiboho xin’wana ni xin’wana lexi u xi endlaka, rhanga hi ku tivutisa u ku: ‘Xana milawu ya Xikwembu yi ri yini emhakeni leyi? Ndzi nga yi tirhisa njhani? Hi xihi xiboho lexi nga ta endla leswaku Tata wa mina la nge matilweni a tsaka?’ (Hlaya Swivuriso 3:5, 6; Yakobo 1:5.) Loko u endla swiboho hi ndlela leyi, swi ta ku pfuna leswaku u letela matimba ya wena ya ku twisisa. Kutani vuxaka bya wena na Yehovha byi ta tiya.
14. Hi fanele hi tiyimisela ku endla yini leswaku hi ta aka ripfumelo ra hina, kambe i yini lexi hi faneleke hi tivonela eka xona?
14 Hambileswi hi nga vaka vanhu lava wupfeke, kambe hi fanele hi tshama hi ri karhi hi tiyisa vuxaka bya hina na Yehovha. Munhu a nge kuli loko a nga dyi. Hi yona mhaka leyi Pawulo a nga te: “Swakudya leswi tiyeke i swa vanhu lava wupfeke.” Leswaku u kota ku aka ripfumelo ra wena u fanele u ya emahlweni u dyondza Rito ra Xikwembu. Ku tirhisa leswi u swi dyondzaka i vutlhari naswona Bibele yi ri: “Vutlhari i nchumu wa risima.” Hi fanele hi tiyimisela ku tiwundla hi tidyondzo ta risima leti Tata wa hina a hi nyikaka tona. (Swivuriso 4:5-7; 1 Petro 2:2) Kambe a hi fanelanga hi tiendla van’wantlhadyana kumbe hi tikukumuxa hileswi hi tivaka Xikwembu. Hi fanele ku tshama hi ri karhi hi tikambisisa leswaku ku tikukumuxa ni ku tsana kun’wana swi nga dzimi timitsu etimbilwini ta hina. Pawulo u te: “Tshamani mi ri karhi mi tikambela ku vona loko mi ri eripfumelweni, tshamani mi tikombisa leswi n’wina mi nga swona.”—2 Vakorinto 13:5.
15. Ha yini rirhandzu ri ri ra nkoka leswaku hi tiyisa vuxaka bya hina na Yehovha?
15 Hambiloko muako wu herile kambe ntirho wa ha ya emahlweni. Muako wu lava ku tshama wu ri karhi wu khathaleriwa ni ku lunghisiwa laha ni lahaya naswona wu nga ha engeteriwa loko swi laveka. Hi fanele hi endla yini leswaku hi va lava wupfeke ni ku tiyisa vuxaka bya hina na Yehovha? Nchumu wa nkoka swinene i rirhandzu. Swi lava hi ya emahlweni hi rhandza Yehovha ni vapfumeri-kulorhi. Loko hi nga ri na rirhandzu vutivi ni mintirho ya hina swi ta va swa hava, swi ta fana ni xingelengele lexi baka pongo. (1 Vakorinto 13:1-3) Rirhandzu ri ta hi pfuna leswaku hi va Vakreste lava wupfeke nileswaku hi tiyisa vuxaka bya hina na Yehovha.
TSHAMA U RI KARHI U ANAKANYISISA HI LESWI YEHOVHA A SWI TSHEMBISAKA
16. Xana Sathana u lava leswaku hi titwa njhani naswona hi xihi xisirhelelo lexi Yehovha a hi nyikaka xona?
16 A hi kambisise ndlela ya vunharhu leyi u nga akaka vumunhu bya wena ha yona. Leswaku u ta kota ku va mulandzeri wa xiviri wa Kreste, u fanele u xiya ndlela leyi u ehleketaka ha yona. Sathana, mufumi wa misava leyi u ni vuswikoti byo endla leswaku vanhu va tivona va nga ri nchumu. (Vaefesa 2:2) Ku titwa hi ndlela yo tano swi ni khombo eka Mukreste ku fana ni yindlu ya timhandzi leyi hlaseriweke hi muhlwa. Nkateko wa kona, Yehovha u hi nyika nchumu lowu hi nga tisirhelelaka ha wona, ku nga ntshembo.
17. Xana Rito ra Xikwembu ri swi komba njhani leswaku ntshembo i wa nkoka?
17 Bibele yi longoloxa swisirhelelo swo hambana-hambana leswi hi nga tisirhelelaka ha swona eka Sathana ni misava leyi kutani hi tiyisa vuxaka bya hina na Yehovha. Xisirhelelo xa nkoka i xihuku, lexi nga “ntshembo wa ku ponisiwa.” (1 Vatesalonika 5:8) Hi nkarhi wa ku tsariwa ka Bibele, socha a ri swi tiva leswaku a ri nga ta pona loko ri nga vehelanga xihuku. Hakanyingi a xi endliwa hi nsimbi kutani xi hoxiwa dzovo endzeni leswaku socha ri nga vaviseki enhlokweni. Tanihi leswi xihuku xi sirhelelaka nhloko, ntshembo wu sirhelela mianakanyo ya hina.
18, 19. Hi xihi xikombiso lexi Yesu a xi vekeke emhakeni ya ku va ni ntshembo naswona hi nga n’wi tekelela njhani?
18 Yesu u hi vekele xikombiso lexinene ngopfu xa ku va ni ntshembo. Tsundzuka ndlela leyi a tiyiseleke ha yona evusikwini byo hetelela loko a ri laha misaveni. Munghana wa yena lonkulu u n’wi xengile hikwalaho ka mali. Un’wana u vule leswaku a nga n’wi tivi ni ku n’wi tiva. Lavan’wana va baleke va n’wi siya. Vanhu va rikwavo va n’wi jikerile kutani va n’wi nyiketa eka masocha ya Varhoma leswaku ma n’wi dlaya hi ndlela ya tihanyi. A nga kona loyi a nga tshama a langutana ni miringo leyi Yesu a yi tiyiseleke. Xana u pfuniwe hi yini? Vaheveru 12:2 yi ri: “Hikwalaho ka ntsako lowu a wu vekiwe emahlweni ka yena u tiyisele mhandzi ya nxaniso, a tsan’wa tingana, kutani a tshama evokweni ra xinene ra xiluvelo xa Xikwembu.” Yesu u tshame a ri karhi a anakanya hi “ntsako lowu a wu vekiwe emahlweni ka yena.”
19 Hi wihi ntsako lowu a wu vekiwe emahlweni ka Yesu? A a swi tiva leswaku loko a tiyisela, u ta pfuneta eku kwetsimisiweni ka vito ra Yehovha. A a ta kombisa hilaha ku heleleke leswaku Sathana i muhembi. Ku tiva sweswo swi n’wi endle leswaku a tsaka swinene. Nakambe a a swi tiva leswaku Yehovha u ta nkhensa vutshembeki bya yena nileswaku ku nga ri khale u ta tlhela a va ni Tata wa yena. Ntshembo wolowo wu tiyise Yesu hambiloko a langutane ni swiyimo swo tika swinene. Hi fanele hi endla hilaha ku fanaka. Na hina hi ni ntsako lowu vekiweke emahlweni ka hina. Yehovha u nyike un’wana ni un’wana wa hina lunghelo ro kwetsimisa vito ra yena lerikulu. Hi nga kombisa leswaku Sathana i muhembi hi ku pfumela ku lawuriwa hi Yehovha ni ku tshama hi ri lava rhandzekaka eka Tata wa hina, ku nga khathariseki leswaku hi langutana ni miringo ya njhani.
20. I yini lexi nga ku pfunaka leswaku u tshama u ri karhi u anakanya leswinene ni ku va ni ntshembo?
20 Yehovha u tiyimisele hi mbilu hinkwayo ku hakela malandza ya yena yo tshembeka. (Esaya 30:18; hlaya Malakiya 3:10.) Wa tsaka loko a nyika malandza yakwe hinkwaswo leswi ma swi kombelaka. (Pisalema 37:4) Kutani tshama u ri karhi u anakanyisisa hi switshembiso swa Xikwembu. U nga tshuki u pfumelela misava ya Sathana yi onha mianakanyo ya wena. Loko u vona leswaku mahanyelo yo biha ma sungula ku onha mianakanyo ya wena, khongela Yehovha hi mbilu hinkwayo leswaku a ku nyika ‘ku rhula ka yena loku tlulaka miehleketo hinkwayo.’ Ku rhula koloko ka Yehovha ku ta sirhelela mbilu ya wena ni mianakanyo ya wena.—Vafilipiya 4:6, 7.
21, 22. (a) Hi swihi switshembiso leswi tsakisaka leswi lava “ntshungu lowukulu” va swi languteleke? (b) Hi xihi xitshembiso lexi u xi languteleke hi mahlo-ngati naswona u tiyimisele ku endla yini?
21 Hi langutele ku hetiseka ka switshembiso leswi tsakisaka hi mahlo-ngati! Loko hi ri va “ntshungu lowukulu,” lava nga ta ‘huma enhlomulweni lowukulu,’ a hi anakanyeni hi vutomi lebyi nga heriki lebyi hi nga ta tiphina hi byona ku nga ri khale. (Nhlavutelo 7:9, 14) Loko Sathana ni madimona va nga ha ri kona, hi ta titwa hi ntshunxekile hi ndlela leyi hi nga kotiki ku yi anakanya sweswi. A nga kona la nga tshama a tokota vutomi emisaveni leyi nga fumiwiki hi Sathana. Loko Sathana se a nga ha ri kona, anakanya ntsako lowu hi nga ta tiphina ha wona loko hi lunghisa misava leyi leswaku yi va paradeyisi, ehansi ka nkongomiso wa Yesu ni vafumi-kulobye va 144 000. Ha tsaka ku tiva leswaku vuvabyi ni ku lamala hinkwako swi ta herisiwa naswona varhandziwa va hina lava feke va ta pfuxiwa emasirheni, kutani hi ta hanya hi ndlela leyi Xikwembu xi lavaka hi hanya ha yona! Loko hi ri karhi hi hetiseka hakatsongo-tsongo, hi ta kuma hakelo leyikulu, ku nga “ntshunxeko lowu vangamaka wa vana va Xikwembu,” lowu boxiweke eka Varhoma 8:21.
22 Ntshunxeko lowu Yehovha a lavaka ku hi nyika wona a wu hlamuseleki. Kambe leswaku hi wu kuma swi lava leswaku hi yingisa. Kutani hi fanele hi endla matshalatshala hinkwawo leswaku hi yingisa Yehovha siku ni siku. Hikwalaho, a hi hambeteni hi tiaka eripfumelweni ra hina ro kwetsima swinene leswaku hi ta rhandzeka eka Xikwembu hilaha ku nga heriki!
^ ndzim. 12 Vativi va sayense va vula leswaku hi ni vuswikoti byo hlawuleka byo kota ku tirhisa swirho swa hina. Hi xikombiso, hi kota ku phokotela mavoko hi pfale mahlo. Muvabyi un’wana la kuleke loyi vuswikoti lebyi a byi nga ha tirhi emirini wa yena, u tsandzeke ku yima, ku famba hambi ku ri ku tshama.
DYONDZA SWO TALA
Tekelela Ripfumelo Ra Vona
Xana hi nga vuyeriwa njhani sweswi loko hi hlaya hi vavanuna ni vavasati va le Bibeleni lava nga ni ripfumelo?


text:
TIMHAKA TA BIBELE LETI NGA NI SWIFANISO
Swifaniso Swa Timhaka Ta Le Bibeleni
Yosefa A Ri eTikweni Ra Egipta
Hlaya hi Yosefa loyi a veke hlonga aEgipta kambe a nga tshikangiki ku gandzela Xikwembu. Hlaya hi swifaniso swa mhaka ya le Bibeleni eka Internet kumbe eka PDF.
SWIN'WANA EKA NHLENGELETO LOWU
Yehovha A Tiyisa Gidiyoni
Vavanuna lava a va rhangeriwe hi Gidiyoni va dlaye vuthu ra Vamidiyani laha socha rin’we a ri boheka ku lwa ni masocha ya 450.
Rahava A Yingisa Swiletelo
Ndyangu wun’wana wu ponile loko marhangu ya muti wa Yeriko ma wa.
Vaisrayele Va Endla Rhole Ra Nsuku
Vaisrayele va endle xifaniso ivi va vula leswaku xiyimela Xikwembu, xana xi swi pfumelerile sweswo?


text:
NHLOKOMHAKA YA XIFUNENGETO | NDLELA LEYI U NGA PFUNEKAKA HA YONA LOKO U HLAYA BIBELE
Hikokwalaho Ka Yini U Fanele U Hlaya Bibele?
“A ndzi anakanya leswaku swi ta ndzi tikela ku yi twisisa.”—Jovy
“A ndzi ehleketa leswaku ndzi ta phirheka loko ndzi yi hlaya.”—Queennie
“Loko ndzi vona ndlela leyi Bibele yi nga yikulu ha kona a ndzi nga naveli ku yi hlaya.”—Ezekiel
Xana u tshama u lava ku hlaya Bibele kambe u titwa ku fana ni vanhu lava boxiweke laha henhla? Vo tala va teka ku hlaya Bibele ku ri ndzhwalo. Ku vuriwa yini loko ku ri leswaku ku hlaya Bibele swi nga ku pfuna leswaku u va ni ntsako ni ku hanya vutomi lebyi enerisaka? Ku ni tindlela tin’wana leti nga ku pfunaka leswaku u tsakela ku hlaya Bibele. Xana u nga swi tsakela ku twa tindlela leti Bibele yi nga ku pfunaka ha tona?
Twana leswi vanhu van’wana lava pfunekeke hi ku hlaya Bibele va swi vulaka.
Ezekiel, wa malembe ya kwalomu ka 20, u ri: “Khale a ndzi hanya vutomi lebyi nga riki na xikongomelo, kambe ku hlaya Bibele swi ndzi pfune swinene evuton’wini. Yi ni switsundzuxo leswi pfunaka, leswi ndzi nga swi tirhisaka siku ni siku.”
Frieda, ku nga nhwanyana wa malembe ya kwalomu ka 20, u ri: “Khale a ndzi ri xipandzanhloko, kambe Bibele yi ndzi pfunile leswaku ndzi kota ku tikhoma. Yi tlhele yi ndzi pfuna leswaku ndzi kota ku hanyisana ni vanhu van’wana, naswona sweswi ndzi ni vanghana vo tala.”
Eunice, loyi a nga ni malembe ya kwalomu ka 50, loko a vulavula hi Bibele, u ri: “Yi ndzi pfuna leswaku ndzi antswisa vumunhu bya mina ni ku tshika mikhuva yo biha.”
Ku fana ni vanhu lava ha ha ku vulavulaka ha vona, swin’we ni van’wana va timiliyoni lava Bibele yi va pfuneke, ku yi hlaya swi nga ku pfuna leswaku u tiphina evuton’wini. (Esaya 48:17, 18) Yi nga tlhela yi ku pfuna leswaku u (1) Endla swiboho leswinene, (2) u kuma vanghana lavanene, (3) u kota ku langutana ni ntshikilelo, (4) naswona xa nkoka swinene u dyondza ntiyiso malunghana ni Xikwembu. Nkongomiso lowu nga eBibeleni wu huma eka Xikwembu, hikokwalaho a wu nge tisoli loko u wu yingisa. Xikwembu a xi nge pfuki xi hi hambukisile.
Xa nkoka swinene i ku kota ku sungula ku yi hlaya. Hi swihi swilo leswi nga ku pfunaka leswaku u kota ku sungula ku yi hlaya u tlhela u tiphina evuton’wini?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Zakariya 6:1-15
6 Kutani ndzi tlhela ndzi tlakusa mahlo ndzi languta; waswivo, a ku ri ni makalichi ya mune lama humaka exikarhi ka tintshava timbirhi, tintshava leti a ti ri tintshava ta koporo.2 Ekalichini yo sungula a ku ri ni tihanci to tshwuka;+ kasi ekalichini ya vumbirhi a ku ri ni tihanci ta ntima.+3 Kutani ekalichini ya vunharhu a ku ri ni tihanci to basa;+ kasi ekalichini ya vumune, a ku ri ni tihanci ta mavalavala, ta mikhwalalati.+4 Ndzi ya emahlweni ndzi angula ntsumi leyi a yi vulavula na mina, ndzi ku: “Xana i yini leswi, hosi yanga?”+5 Hiloko ntsumi yi ndzi hlamula yi ku: “Leyi i mimoya ya mune+ ya le matilweni leyi yi humaka,+ endzhaku ka loko yi yimile emahlweni ka Hosi+ ya misava hinkwayo.+6 Loko ku ri leyi tihanci ta ntima ti nga eka yona, yi ya etikweni ra le n’walungwini;+ loko ku ri leto basa, ti fanele ti ya endzhaku ka lwandle; loko ku ri leti ta mavalavala, ti fanele ti ya etikweni ra le dzongeni.+7 Loko ku ri leti ta mikhwalalati,+ ti fanele ti huma kutani ti tshamela ku lava ndhawu yo ya eka yona, leswaku ti famba-famba emisaveni.”+ Kutani a ku: “Fambani, mi rhendzeleka emisaveni.” Kutani ti famba-famba emisaveni.8 Yi huwelela eka mina, yi vulavula na mina, yi ku: “Waswivo, leti ti yaka etikweni ra le n’walungwini hi tona leti ti endleke leswaku moya+ wa Yehovha wu tshama etikweni ra le n’walungwini.”+9 Rito ra Yehovha ri hambeta ri fika eka mina, ri ku:10 “A ku tekiwe swo karhi eka vanhu lava nga evukhumbini,+ eka Helidayi ni le ka Thobiya ni le ka Yedaya; kutani wena u fanele u ta esikwini rero, u fanele u nghena endlwini ya Yosiya n’wana wa Sofaniya+ swin’we ni lava va humaka eBabilona.11 U fanele u teka silivhere ni nsuku, u endla harhi leyikulu,+ u yi tlhandleka enhlokweni ya Yoxuwa+ n’wana wa Yohozadaki lowa muprista lonkulu.12 U fanele u n’wi byela u ku,“‘Yehovha wa mavuthu u te: “Hi loyi munhu loyi+ vito rakwe a nga Hluke.+ U ta hluka endhawini yakwe, kunene u ta aka tempele ya Yehovha.+13 Yena u ta aka tempele ya Yehovha, loko ku ri yena, u ta va ni xindzhuti;+ u fanele a tshama ehansi, a fuma a ri exiluvelweni xakwe, u fanele a va muprista a ri exiluvelweni xakwe,+ kutani xitsundzuxo xa ku rhula+ xi ta va exikarhi ka vona havambirhi.14 Harhi leyikulu yi ta va ya Heleme na Thobiya na Yedaya+ na Heni n’wana wa Sofaniya, yi va xitsundzuxo+ etempeleni ya Yehovha.15 Kutani lava va nga ekule va ta ta, entiyisweni va ta aka etempeleni ya Yehovha.”+ N’wina mi ta swi tiva leswaku Yehovha wa mavuthu hi yena loyi a ndzi rhumeke eka n’wina.+ Swi fanele swi endleka—loko hakunene mo yingisa rito ra Yehovha Xikwembu xa n’wina.’”+


text:
MARCH 20, 2014
MAHUNGU YA MISAVA
Guy H. Pierce, Xirho Xa Huvo Leyi Fumaka Ya Timbhoni Ta Yehovha, U File
ENEW YORK—Guy H. Pierce, xirho xa Huvo leyi Fumaka ya Timbhoni ta Yehovha entsindza wa tona wa misava hinkwayo eBrooklyn, le New York, u file hi Ravumbirhi, March 18. A a ri ni malembe ya 79.
Nkulukumba Pierce u tirhe eka tikomiti to hambana-hambana leti langutelaka mintirho ya Timbhoni swin’we ni ntirho wa tona wa misava hinkwayo wo dyondzisa Bibele. Vutihlamuleri byakwe byo langutela ntirho a byi lava leswaku a endzela matiko swinene naswona a a tirhisa nkarhi wolowo ku khutaza Timbhoni ta Yehovha emisaveni hinkwayo. Ku nga khathariseki ntirho wakwe wo tala, a a dume hi ku tinyika nkarhi wo yingisela lava lavaka mpfuno kumbe switsundzuxo naswona a a endla van’wana va titwa va tshunxekile hi ku n’wayitela ka yena ni ku rhandza ku hleka. Vanghana vakwe lavakulu va xiye leswaku vanhu va mindhavuko yo hambana-hambana a va n’wi rhandza. Eka nkulumo leyi Nkulukumba Pierce a yi nyikeleke eka nongonoko wa vamathwasana lava nga vatirheli va nkarhi hinkwawo, u vule marito lawa a a tiveka hi ku hanya ha wona lama nge: “Khomelela eka milawu yo lulama kambe pfumelelana ni swiyimo. U nga va tekeli ehansi lava u tirhaka na vona hileswi ndhavuko wa vona wu hambaneke ni wa wena.”
Guy Hollis Pierce u velekiwe eAuburn, le California, hi November 6, 1934. U khuvuriwe tanihi Mbhoni ya Yehovha hi August 14, 1955, a ri ni malembe ya 20. U tekane ni Mbhoni-kulobye, Penelope (Penny) Wong, hi May 30, 1977, naswona va ve ni vana swin’we. Vaka Pierce va ve vadyondzisi va Bibele va nkarhi hinkwawo (lava Timbhoni ti va vulaka maphayona ya nkarhi hinkwawo). Endzhaku ka nkarhi, u ve mutirheli la famba-fambaka wa Timbhoni ta Yehovha, a endzela mavandlha ya Timbhoni ta Yehovha etikweni hinkwaro ra United States leswaku a khutaza vadyondzisi van’wana va nkarhi hinkwawo va Bibele ni swirho swa mavandlha. Hi 1997, vaka Pierce va rhambiwe ku ya tirha nkarhi hinkwawo erhavini ra United States ra Timbhoni ta Yehovha. Hi October 2, 1999, ku tivisiwe leswaku Nkulukumba Pierce u ta va xirho lexintshwa xa Huvo leyi Fumaka.
Nkulukumba Pierce a a ri mutshama-xitulu wa nhlangano wa lembe ni lembe wa vu-129 wa Watch Tower Bible and Tract Society of Pennsylvania, hi mahelo-vhiki ya October 5 na 6, 2013. Vayingiseri va 1 413 676 ematikweni ya 31 va ve kona eka xiendlakalo xexo hi xiviri kumbe hi ku xi hlalela eka Internet. Hi ku ya hi web site ya le nawini ya Timbhoni, lowu a ku ri nhlangano lowukulu wa Timbhoni lowu tshameke wu khomiwa.
Handle ka nsati wakwe, Penny, Nkulukumba Pierce u siye vana va tsevu, vatukulu ni vatukulu-xinguwe vo hlayanyana. U ta tsundzukiwa hi Timbhoni ta Yehovha emisaveni hinkwayo leti a a ti teka tanihi ndyangu wakwe.
Swirho-kulobye swa Huvo leyi Fumaka swi vulavule hi “ripfumelo rakwe leri tiyeke ni ku khomelela kakwe eka milawu ya Yehovha,” naswona swi engetele swi ku: “Ku tsundzuka xivindzi ni ripfumelo rakwe evuton’wini byakwe bya laha misaveni swi ta hambeta swi hi tiyisa hi masiku.”
Media Contact(s):
International: J. R. Brown, Office of Public Information, tel. +1 718 560 5000


text:
XIYENGE 25
Xitsundzuxo Malunghana Ni Ripfumelo, Mahanyelo Ni Rirhandzu
Yakobo, Petro, Yohane na Yudha va tsale mapapila va khutaza vapfumeri-kulobye
YAKOBO na Yudha a va ri vamakwavo va Yesu hi manana. Petro na Yohane a va ri van’wana va vaapostola va Yesu lava 12. Vavanuna volavo va mune va tsale mapapila ya nkombo lama kumekaka eMatsalweni ya Vukreste ya Xigriki. Papila rin’wana ni rin’wana ri vitaniwa hi vito ra mutsari wa rona. Xitsundzuxo lexi huhuteriweke lexi kumekaka eka mapapila lawa a xi ri xa ku pfuna Vakreste leswaku va tshama va tshembekile eka Yehovha ni le ka Mfumo wa yena.
Vakreste va fanele va va ni ripfumelo. Ku vula ntsena leswaku u ni ripfumelo a swi enelanga. Ripfumelo ra xiviri ri kombisiwa hi mintirho. Yakobo u tsarile: “Kunene, . . . ripfumelo leri nga riki na mintirho ri file.” (Yakobo 2:26) Ku va ni ripfumelo loko u langutane ni miringo swi endla leswaku u tiyisela. Leswaku Mukreste a kota ku tiyisela u fanele a kombela Xikwembu leswaku xi n’wi nyika vutlhari naswona a khorwiseka leswaku Xikwembu xi ta n’wi nyika byona. Ku tiyisela swi endla leswaku munhu a amukeleka eka Xikwembu. (Yakobo 1:2-6, 12) Loko mugandzeri la nga ni ripfumelo a tshama a tshembekile, Yehovha Xikwembu u ta n’wi pfuna. Yakobo u ri: “Tshinelani eka Xikwembu, kutani xi ta tshinela eka n’wina.”—Yakobo 4:8.
Ripfumelo ra Mukreste ri fanele ri va leri tiyeke swinene leswaku ri n’wi pfuna a lwisana ni miringo ni minkucetelo yo biha. Nkucetelo lowu a wu ri kona wa mahanyelo yo biha wu susumetele Yudha ku khutaza vapfumeri-kulobye ku “lwa hi matimba [va] lwela ripfumelo.”—Yudha 3.
Vakreste va fanele va va ni mahanyelo lama tengeke. Yehovha u lava leswaku vagandzeri va yena va va lava kwetsimaka, hileswaku va basa hi tindlela hinkwato. Petro u tsarile: “Kwetsimani na n’wina eku tikhomeni ka n’wina hinkwako, hikuva ku tsariwile: ‘Mi fanele mi kwetsima, hikuva mina [Yehovha] ndza kwetsima.’” (1 Petro 1:15, 16) Vakreste va ni xikombiso lexi va faneleke va xi tekelela. Petro u te: “Kreste u xanisekele n’wina, a mi siyela ntila leswaku mi landzelerisisa mikondzo yakwe.” (1 Petro 2:21) Hambiloko Vakreste vo xanisiwa hikwalaho ka leswi va hanyaka hi milawu leyi kongomisaka ya Xikwembu, va ni “ripfalo lerinene.” (1 Petro 3:16, 17) Petro u khutaza Vakreste leswaku va tikhoma hi ndlela yo kwetsima va kombisa swiendlo swo tala swa ku tinyiketela ka ku chava Xikwembu loko va ha rindzele siku ra Xikwembu ra ku avanyisa ni misava leyintshwa leyi tshembisiweke laha ‘ku nga ta va ni ku lulama.’—2 Petro 3:11-13.
“Tshinelani eka Xikwembu, kutani xi ta tshinela eka n’wina.”—Yakobo 4:8
Vakreste va fanele va va ni rirhandzu. Yohane u tsarile: “Xikwembu i rirhandzu.” Muapostola loyi u kombise leswaku Xikwembu xi kombise rirhandzu ra xona lerikulu hi ku rhumela Yesu tanihi “gandzelo . . . ra swidyoho swa hina.” Xana Vakreste va fanele va endla yini? Yohane wa hlamusela: “Varhandziwa, loko leyi ku ri ndlela leyi Xikwembu xi hi rhandzeke ha yona, kutani hina hi boheka ku rhandzana.” (1 Yohane 4:8-11) Ndlela yin’wana yo kombisa rirhandzu rolero i ku va ni malwandla eka vapfumeri-kulorhi.—3 Yohane 5-8.
Kambe, xana vagandzeri va Yehovha va nga swi kombisa njhani leswaku va n’wi rhandza? Yohane wa hlamula: “Ku rhandza Xikwembu, hi kona ku hlayisa swileriso swa xona; kasi loko swi ri swileriso swa xona a swi tiki.” (1 Yohane 5:3; 2 Yohane 6) Lava va yingisaka Xikwembu va tiyisekisiwa leswaku va ta hambeta va rhandziwa hi Xikwembu va “ri ni xikongomelo xa vutomi lebyi nga heriki.”—Yudha 21.
—Xi sekeriwe eka Yakobo; 1 Petro; 2 Petro; 1 Yohane; 2 Yohane; 3 Yohane; Yudha.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Samuwele 2:1-32
2 Endzhaku ka sweswo Davhida a vutisa Yehovha,+ a ku: “Xana ndzi nga tlhandlukela eka wun’wana wa miti ya Yuda?” Hiloko Yehovha a ku eka yena: “Tlhandluka.” Davhida a ya emahlweni a ku: “Xana ndzi ta tlhandlukela kwihi?” Kutani yena a ku: “EHebroni.”+2 Hikwalaho Davhida a tlhandlukela kona swin’we ni vasati vakwe vambirhi, Ahinowama+ lowa le Yizriyele na Abigayele+ nsati wa Nabali lowa le Karimeli.3 Davhida a ta ni vavanuna+ lava a va ri na yena, un’wana ni un’wana a ri ni vandyangu wakwe; va tshama emitini leyi nga endhawini ya Hebroni.4 Kutani vavanuna va Yuda+ va fika va tota+ Davhida kwalaho a va hosi ya yindlu ya Yuda.+Hiloko va fika va byela Davhida, va ku: “Vavanuna va Yabexe-giliyadi+ hi vona lava lahleke Sawulo.”5 Hikwalaho Davhida a rhumela varhumiwa eka vavanuna va Yabexe-giliyadi,+ a ku eka vona: “Onge mi nga katekisiwa hi Yehovha,+ hikuva mi kombise musa lowu wa rirhandzu+ eka hosi ya n’wina, eka Sawulo, hikwalaho ka leswi mi n’wi lahleke.+6 Sweswi onge Yehovha a nga mi komba musa wa rirhandzu+ ni vutshembeki, na mina ndzi ta mi komba vunene hikuva mi endle nchumu lowu.+7 Sweswi mavoko ya n’wina a ma titiyise, mi tikomba mi ri vavanuna va vurhena,+ hikuva hosi ya n’wina Sawulo yi file, yindlu ya Yuda yi ndzi totile leswaku ndzi va hosi+ ya vona.”8 Loko ku ri Abinere+ n’wana wa Nere, murhangeri wa vuthu leri a ri ri ra Sawulo, u teke Ixi-boxeti+ n’wana wa Sawulo a n’wi perisela eMahanayimi,+9 leswaku a n’wi endla hosi ya Giliyadi+ ni ya Vaaxuri ni ya Yizriyele+ ni ya Efrayimi+ ni ya Benjamini+ ni ya Israyele, hinkwaro.10 Ixi-boxeti n’wana wa Sawulo a a ri ni malembe ya 40 hi vukhale loko a va hosi ya Israyele, u ve hosi malembe mambirhi. I va yindlu ya Yuda+ ntsena lava va nga tikomba va ri valandzeri va Davhida.11 Nhlayo ya masiku lawa Davhida a nga tikomba a ri hosi ya le Hebroni ehenhla ka yindlu ya Yuda ma ve malembe ya nkombo ni tin’hweti ta tsevu.+12 Hi ku famba ka nkarhi Abinere n’wana wa Nere ni malandza ya Ixi-boxeti n’wana wa Sawulo va humile va suka eMahanayimi+ va ya eGibiyoni.+13 Loko ku ri Yowabu+ n’wana wa Seruya+ ni malandza ya Davhida, va humile, endzhaku va hlangana exidziveni xa Gibiyoni; va hambeta va tshama kona, lava etlhelo leri ra xidziva ni lavan’wana etlhelo lerin’wana ra xidziva.14 Eku heteleleni Abinere a ku eka Yowabu: “Ndzi kombela majaha ma suka ma yima, ma lwa emahlweni ka hina.” Yowabu a ku: “A ma suke ma yima.”15 Hiloko ma suka ma yima ma tsemakanya ma tele, ya 12 ma ri ya Benjamini na Ixi-boxeti+ n’wana wa Sawulo, ni ya 12 ma huma eka malandza ya Davhida.16 Kutani ma sungula ku khomana hi tinhloko, banga ra un’wana ni un’wana ri ri etlhelo ka un’wana lerova ma wa swin’we. Ndhawu yoleyo yi thyiwa Helikati-hasurima, leyi nga eGibiyoni.+17 Ku lwa ku va kukulu ngopfu esikwini rero, eku heteleleni Abinere+ ni vavanuna va Israyele va hluriwa emahlweni ka malandza ya Davhida.18 Vana vanharhu va Seruya+ a va ri kwalaho, Yowabu+ na Abixayi+ na Asahele;+ Asahele a ri ni rivilo swinene ku fana ni mhala+ leyi nga enhoveni.19 Asahele a hlongorisa Abinere, a nga yanga exineneni kumbe eximatsini loko a hlongorisa Abinere.20 Eku heteleleni Abinere a languta endzhaku a ku: “Xana hi wena Asahele?” yena a ku: “Hi mina.”21 Kutani Abinere a ku eka yena: “Hambukela exineneni kumbe eximatsini u khoma un’wana wa majaha a va wa wena, u teka leswi u nga swi tekaka+ eka yena swi va swa wena.” Asahele a nga swi lavanga ku hambuka a tshika ku n’wi hlongorisa.22 Hiloko Abinere a tlhela a ku eka Asahele: “Hambuka u tshika ku ndzi hlongorisa. Ha yini ndzi fanele ndzi ku dlaya u wela emisaveni?+ Kutani ndzi ta xi tlakurisa ku yini xikandza xa mina eka Yowabu makwenu?”23 Kambe a hambeta a ala ku hambuka; hiloko Abinere a n’wi tlhava ekhwirini+ hi tshaku ra mphiselo wa fumu lerova fumu ri huma hi le nhlaneni wakwe; a wela kwalaho naswona a fela kwalaho a a ri kona. Hinkwavo lava va fikeke endhawini leyi Asahele a weleke eka yona a fa, va yima va nga fambi.+24 Kutani Yowabu na Abixayi va hlongorisa Abinere. Loko dyambu ri pela a va fika exitsungeni xa Ama, lexi nga emahlweni ka Giya endleleni leyi yaka emananga ya Gibiyoni.+25 Vana va Benjamini va hlengeletana endzhaku ka Abinere, va va ntlawa wun’we, va hambeta va yima ehenhla ka xitsunga xin’we.26 Kutani Abinere a sungula ku vitana Yowabu, a ku: “Xana banga ri ta dya+ hilaha ku nga heriki? Xana a wu swi tivi hakunene leswaku ku ta va ni mbitsi eku heteleleni?+ Hikwalaho, xana u ta va byela rini vanhu leswaku va tlhela va tshika ku hlongorisa vamakwavo?”+27 Hiloko Yowabu a ku: “Leswi Xikwembu xa ntiyiso xi hanyaka,+ loko a wu nga vulavulanga,+ vanhu a va ta tlhela nimixo ntsena, un’wana ni un’wana a tshika ku hlongorisa makwavo.”28 Kutani Yowabu a yimba nanga,+ vanhu hinkwavo va yima, a va ha tlhelanga va hlongorisa Israyele, naswona a va ha tlhelanga va pfuxeta ku lwa.29 Loko ku ri Abinere ni vavanuna vakwe, va fambe va tsemakanya tiko ra Arabha+ vusiku byebyo hinkwabyo, va pela Yordani+ va tsemakanya xinkobyana xexo hinkwaxo, eku heteleleni va fika eMahanayimi.+30 Loko ku ri Yowabu, u tlherile a tshika ku hlongorisa Abinere a sungula ku hlengeleta vanhu hinkwavo. Eka malandza ya Davhida a ku kayivela vavanuna va 19 na Asahele.31 Loko ku ri malandza ya Davhida, ma dlaye vanhu va Benjamini ni vavanuna va Abinere—ku fe vavanuna va 360.32 Kutani va rhwala Asahele+ va n’wi lahla exilahlweni xa tata wakwe,+ lexi nga eBetlehema.+ Hiloko Yowabu ni vavanuna vakwe va famba vusiku hinkwabyo, ri va xele eHebroni.+


text:
Dyondzo 20: Dina A Nghena eKhombyeni
Xana wa va vona vanhu lava Dina a va endzelaka? U endzela vanhwanyana van’wana lava tshamaka etikweni ra le Kanana. Xana tata wa yena Yakobe u ta swi tsakela sweswo? Leswaku u kota ku hlamula xivutiso lexi, ringeta ku tsundzuka leswi Abrahama na Isaka a va swi ehleketa hi vavasati va le Kanana.
Xana Abrahama a a swi lava leswaku n’wana wa yena Isaka a teka nhwanyana wa le Kanana? Doo, a a nga swi lavi. Xana Isaka na Raveka a va swi lava leswaku n’wana wa vona Yakobe a teka nhwanyana wa Mukanana? Doo, a va nga swi lavi. Xana wa swi tiva leswaku ha yini?
Hileswi vanhu va le Kanana a va gandzela swikwembu swa hava. A va nga ri vanhu lavanene lava munhu a nga tekanaka na vona kumbe ku kuma munghana lonkulu eka vona. Kutani hi nga tiyiseka leswaku Yakobe a a nga ta swi tsakela leswaku n’wana wakwe a endla xinghana ni vanhwanyana lava va Vakanana.
Hakunene, Dina u nghene ekhombyeni. Xana wa n’wi vona wanuna wa Mukanana exifanisweni lexi loyi a languteke Dina? Vito rakwe i Xikeme. Siku rin’wana loko Dina a endzile, Xikeme u teke Dina kutani a n’wi sindzisa ku etlela na yena. Sweswo a swi bihile hikuva i vanhu lava tekaneke ntsena lava faneleke va etlela swin’we. Nchumu lowo biha lowu Xikeme a wu endleke eka Dina wu vange makhombo yo tala.
Loko vamakwavo va Dina va twa leswi endlekeke, va karihe ngopfu. Vambirhi va vona, ku nga Simiyoni na Levhi, a va hlundzuke ngopfu lerova va teke mabanga kutani va ya emutini va ya hlasela vavanuna va kwalaho va nga swi rindzelanga. Vona ni vamakwavo va dlaye Xikeme swin’we ni vavanuna lavan’wana hinkwavo. Yakobe u hlundzukile hikwalaho ka leswi vana va yena va majaha va endleke nchumu lowu wo biha.
Xana swiphiqo leswi hinkwaswo swi sungule njhani? Swi sungule hikwalaho ka leswi Dina a endleke xinghana ni vanhu lava nga yingisiki milawu ya Xikwembu. A hi swi lavi ku endla xinghana ni vanhu vo tano, a hi swona ke?
Genesa 34:1-31.
Swivutiso
- Ha yini Abrahama na Isaka a va nga swi lavi leswaku vana va vona va teka vanhu lava humaka etikweni ra Kanana?
- Xana Yakobe a a swi tsakela leswaku n’wana wakwe wa nhwanyana a tolovelana ni vanhwanyana va Vakanana?
- I mani wanuna loyi a languteke Dina laha xifanisweni, naswona hi byihi vubihi lebyi a byi endleke?
- Xana vamakwavo wa Dina ku nga Simiyoni na Levhi va endle yini loko va twa leswi humeleleke?
- Xana Yakobe u pfumelelane ni leswi Simiyoni na Levhi va swi endleke?
- Xana swi tise ku yini leswaku ndyangu hinkwawo wu weriwa hi khombo?
Swivutiso swo engetela
- Hlaya Genesa 34:1-31.
Xana Dina a a sungula ku endzela vanhwanyana va tiko ra Kanana? Hlamusela.
Ha yini Dina a byarhe vutihlamuleri bya ku ka a nga ha vi nhwanyana?
Xana vantshwa namuntlha va nga swi kombisa njhani leswaku va swi tekela enhlokweni leswi humeleleke Dina?


text:
Makamu
Muti waka Makamu i muti lowu vulavulaka Xitsonga, naswona iva ndyangu wa Shikweni, Ngamba, Hlomani, Twala ,Manyongotela
Xithopo xa muti[Lulamisa | edit source]
Makamu...
N'wina vo chava ku tsongola swava nwani...
N'wina vo natswa munyu mithlela...
Lexi hi xona xi thopo lexi tivekaka xa muti lowu. Kuni ku hambana-nyana eka swi mutana swa ka Makamu loko swiri karhi swi thopa xivongo lexi.
Rhavi e ka swiyenge swa rixaka ra machangana[Lulamisa | edit source]
Hi ku ya hi Henri Junod va ka Makamu, va hlayiwa eka rhavi ra Va Djonga va Vahlavi e ka rixaka ra machangana.[1]
Minkombo[Lulamisa | edit source]
- ↑ Henry Junod - Life of a South African Tribe - Vol 1, Pages 16 - 19


text:
Wikipedia:Welcoming committee/Welcome to Wikipedia/Intro
eka Wikipediya leyi ya Xitsonga!
Hi tsaka ngopfu kuva nawena. Hi tsakisiwa hi ku ti yimisela ka wena ku pfuneta ku hlakarherisa wikkipediya leyi. Hi ku navelela ntsako eka ku pfuneta na ku tikharhata ka wena tani hilewsi na hina hinga nawona eku pfuneteni laha. Tani hi mupfuneti muntswa unga ha nwokisiwa mongo hi kutala ka matluka ya ti mhaka laha wikipediyeni leyi. Rhurisa moya wa wena, unga kharhateki, swilo wsi ta ku olovela loko nkarhi wuri karhhi wuya. Loko utikuma u lava ku pfuniwa, va wikipediya lavangani ntokoto va tshama vari kona naswona va lunghekele ku ku pfuna. Hi hoxile minkongomiso yinwan ku ku pfuna swa sweswi. Famba hi famba naswona u tiphina. -- Komiti yo amukela ya Wikipediya
- Ndhzawu yinwana laha unga sugnulaka kona Masungulo.
- Ungarivali ku sayina eka matluka yambulavulo hi ku tirhisa (~~~~); leswaku vito ravutirhisi ra wena na siku ro lulamis switi tsala.
Loko utshika utikuma unga tiphini hi mhaka yo karhi, va pfuneti lava votirhandzela vakona lewsaku va pfuna vatirhisi lavantswa:


text:
LESWI BIBELE YI SWI VULAKA | KU SUSA KHWIRI
Ku Susa Khwiri
Lembe ni lembe vana lava dlayiwaka va nga si velekiwa, va tele ngopfu lerova nhlayo ya vona yi andze ku tlula ni nhlayo ya vaakatiko va le matikweni man’wana.
Xana swi bihile ku susa khwiri?
LESWI VANHU VA SWI VULAKA
Vavasati va susa makhwiri hikwalaho ka swivangelo swo hambanahambana, leswi katsaka swiphiqo swa timali, ku va ni swiphiqo ni vanhu lava va rhandzanaka na vona, ku lava ku yisa tidyondzo emahlweni kumbe ku chava ku kurisa vana va ri voxe. Kambe van’wana va teka ku susa khwiri ku ri nchumu wo biha, hikuva Xikwembu xi nyike vavasati vutihlamuleri byo veleka vana.
LESWI BIBELE YI SWI VULAKA
Xikwembu xi teka vutomi byi ri lebyi kwetsimaka, ngopfungopfu vutomi bya vanhu. (Genesa 9:6; Pisalema 36:9) Nsinya lowu wa nawu wa tirha ni le ka n’wana loyi a nga ekhwirini, ku nga ndhawu leyi hlayisekeke leyi Xikwembu xi endleke leswaku n’wana a tumbulukela eka yona. Mutsari un’wana wa Bibele u te: “U tshame u ndzi ungamerile ekhwirini ra manana.” U ye emahlweni a ku: “Mahlo ya wena ma vone ni xitumbulukwa xa mina. Swiphemu swa xona hinkwaswo swi tsariwe ebukwini ya wena, malunghana ni masiku lawa swi vumbiweke ha wona.”—Pisalema 139:13, 16.
Ndlela leyi Xikwembu xi byi tekaka ha yona vutomi bya n’wana loyi a ha riki embelekweni, yi vonaka kahle eka Nawu lowu a xi wu nyike Vaisrayele ni le ka ripfalo leri xi hi nyikeke rona. Nawu wa Xikwembu wu vule leswaku munhu loyi a vavisaka wansati loyi a tikeke kutani n’wana wakwe loyi a ha riki ekhwirini a fa, munhu yoleyo a a fanele a dlayiwa. (Eksoda 21:22, 23) Vaavanyisi a va fanele va rhanga hi ku lavisisa loko munhu a dlaye hi vomu kumbe ku nga ri hi vomu.—Tinhlayo 35:22-24, 31.
Xin’wana hileswaku vanhu va velekiwe va ri ni ripfalo. Loko wansati a yingisa ripfalo rakwe hi ku xixima vutomi bya n’wana wakwe loyi a ha riki ekhwirini, sweswo swi endla leswaku a vuyeriwa. * Loko a nga ri yingisi ripfalo rakwe, ri nga ha sungula ku n’wi kingindza swinene. (Varhoma 2:14, 15) Vulavisisi byi kombisa leswaku vavasati lava susaka makhwiri va le khombyeni ro khomiwa hi ntshikilelo wa mianakanyo.
Ku vuriwa yini hi loko munhu a twa onge ku kurisa n’wana swi ta n’wi tikela, ngopfungopfu loko khwiri ra kona a a nga ri langutelanga? Xiya xitshembiso lexi Xikwembu xi xi tshembisaka vanhu lava hanyaka hi milawu ya xona, lexi nge: “U ta n’wi endla hi vutshembeki loyi a tshembekeke; munhu la tiyeke emirini la pfumalaka xihoxo, u ta n’wi endla hi ku pfumala xihoxo.” (Pisalema 18:25) Bibele yi tlhela yi ku: “Yehovha u rhandza vululami, naswona a nge va siyi lava tshembekeke vakwe.”—Pisalema 37:28.
“Ripfalo ra vona i mbhoni ya vona, kutani miehleketo ya vona vini, ya va hehla kumbe hambi ku ri ku va yimelela.”—Varhoma 2:15.
Ku vuriwa yini loko ku ri leswaku u tshame u susa khwiri?
LESWI VANHU VA SWI VULAKA
Ruth, manana loyi a kurisaka vana a ri yexe u te: “A ndzi ri ni vana vanharhu naswona a ndzi nga ha ta swi kota ku kurisa n’wana wa vumune. Kambe endzhaku ka loko ndzi suse khwiri, ndzi xiye leswaku ndzi endle nchumu wo biha ngopfu.” * Xana Xikwembu a xi nge n’wi rivaleli hikwalaho ka leswi a swi endleke?
LESWI BIBELE YI SWI VULAKA
Yesu Kreste u te: “Ndzi tele ku ta vitanela vadyohi eku hundzukeni, ku nga ri vanhu lava lulameke.” (Luka 5:32) Hilaha ku fanaka, loko hi titwa nandzu hikwalaho ka xidyoho xo karhi lexi hi xi endleke ivi hi hundzuka hi tlhela hi kombela Xikwembu leswaku xi hi rivalela, xi hi rivalela hi ku ntshunxeka, ku nga khathariseki leswaku xidyoho xa kona i xi kulu ku fikela kwihi. (Esaya 1:18) Pisalema 51:17 yi ri: “Oho Xikwembu, mbilu leyi tshovekeke yi tlhela yi pfotloseka a wu nge yi languteli ehansi.”
Xikwembu xi nyika munhu loyi a kombisaka leswaku wa tisola hikwalaho ka swilo swo biha leswi a swi endleke ripfalo leri baseke ni ku rhula ka mianakanyo loko a khongela eka xona. Vafilipiya 4:6, 7 yi ri: “Tivisani Xikwembu swikombelo swa n’wina hi xikhongelo ni xikombelo swin’we ni ku nkhensa swikombelo swa n’wina; kutani ku rhula ka Xikwembu loku tlulaka miehleketo hinkwayo ku ta rindza timbilu ta n’wina ni matimba ya n’wina ya mianakanyo.” * Endzhaku ka loko Ruth a hlaye Bibele ni ku khongela eka Xikwembu, u ve ni ku rhula ka mianakanyo. U swi xiyile leswaku Xikwembu xi “ni ndzivalelo wa ntiyiso.”—Pisalema 130:4.
‘Xikwembu a xi hi khomanga hi ku ya hi swidyoho swa hina; naswona a xi hi tiselanga leswi swi hi faneleke hi ku ya hi swihoxo swa hina.’—Pisalema 103:10.
^ ndzim. 8 Loko vutomi bya manana kumbe bya n’wana byi ri ekhombyeni, a swi vuli swona leswaku khwiri ri fanele ri susiwa. Loko vatekani va fanele va hlawula exikarhi ka vutomi bya manana ni bya n’wana hi nkarhi wa ku veleka, va fanele va tiendlela xiboho. Kambe ematikweni lama hluvukeke hi tlhelo ra swa vutshunguri, a swi talanga leswaku xiyimo lexi xi va kona.
^ ndzim. 12 Vito ri cinciwile.
^ ndzim. 14 Ntshembo wa ku pfuxiwa ka vafi na wona wu nga endla leswaku munhu a va ni ku rhula ka mianakanyo. Hlaya nhlokomhaka leyi nge “Swivutiso Swa Vahlayi” eka Xihondzo xo Rindza xa April 15, 2009, lexi vulavulaka hi misinya ya milawu ya Bibele, leyi vulavulaka hi ntshembo wa ku pfuxiwa ka vana lava feke va ha ri ekhwirini.


text:
Xana A Wu Swi Tiva?
Xana mapapila a ma rhumeriwa njhani eminkarhini ya ku tsariwa ka Bibele?
Poso ya Mfumo a yi nyikiwe vutihlamuleri byo rhumela mapapila ya mfumo wa Peresiya lama vulavulaka hi timhaka ta le nawini. Buku ya Bibele ya Estere yi hlamusela ndlela leyi fambiselo ra le Peresiya a ri tirha ha yona: “[Mordekayi] a tsala hi vito ra Hosi Ahasuwerusi, a lema hi xingwavila xo fungha ha xona xa hosi, a rhumela matsalwa ya vumbhoni lama tsariweke hi voko ra varhumiwa lava gadeke tihanci, va gade tihanci leti fambisaka mapapila leti tirhisiwaka entirhweni wa le vuhosini, vana va tihanci ta matswele leti nga ni rivilo.” (Estere 8:10) Mfumo wa Rhoma a wu ri ni fambiselo leri fanaka ro rhumela mapapila ya le vuhosini ni ya masocha.
Mapapila ya munhu hi xiyexe yo fana ni lawa a ya tsariwe hi muapostola Pawulo kumbe van’wana, a ya nga faneleki leswaku ma fambisiwa hi fambiselo rero. Loko munhu a fuwile, a a rhuma hlonga leswaku ri heleketa papila. Hambiswiritano, vo tala a va fambisa mapapila hi ku tirhisa vanghana va vona, hambi ku ri vanhu vambe lava a va ya lomu papila a ri ya kona. Maxaka, vanghana, masocha kumbe vaxavisi a swi ta endleka leswaku va va vafambisi va mapapila. I ntiyiso leswaku mhaka leyi a yi ta va ya nkoka hi leswaku xana munhu loyi a nyikiweke papila rero u tshembeka ku fikela kwihi ni leswaku a nga swi kota ku fikisa rungula ri hlayisekile ke. Bibele yi ringanyeta leswaku Pawulo u nyike Vakreste-kulobye leswaku va famba ni man’wana ya mapapila yakwe.—Vaefesa 6:21, 22; Vakolosa 4:7.
Xana ku xava ni ku xavisa a swi endliwa njhani eIsrayele wa khale?
Ikhonomi ya tiko a yi titshege ngopfu hi ku rima, swifuwo ni ku xaviselana. Bibele yi vulavula hi timakete leti a ti ri etinyangweni ta muti—“Nyangwa ya Tinyimpfu,” “Nyangwa ya Tinhlampfi” ni “Nyangwa ya Swirhengele.” (Nehemiya 3:1, 3; Yeremiya 19:2) Swi tikomba onge mavito lawa a ma kombetela eka swilo leswi a swi xavisiwa endhawini ha yin’we. Matsalwa ma tlhela ma vulavula hi ‘xitarata xa vabaki’ xa le Yerusalema swin’we ni swilo swi nga ri swingani leswi a swi xavisiwa endhawini yoleyo.—Yeremiya 37:21.
Xana swilo a swi durha ku fikela kwihi? Mukambisisi un’wana wa Bibele u te: “Minxavo a yi tshama yi ri karhi yi tlakuka endzhaku ka malembe ya dzana naswona a swi olovi ku tiyiseka leswaku xixavisiwa xo karhi a xi durha mali muni hi nkarhi wo karhi kumbe endhawini yo karhi.” Nilokoswiritano, rungula leri humaka eka swilo swa khale ku katsa ni le Bibeleni ri kombisa leswaku hambi ku ri khale ka khaleni, minxavo a yi pfa yi tlakuka hikwalaho ka ku wa ka ikhonomi. Hi xikombiso, a swi tolovelekile leswaku mahlonga ya xavisiwa eminkarhini ya khale. Yosefa u xavisiwe hi swiphemu swa silivhere swa 20, leswi kumbexana a ku ri tixikele, leti a ti ringana ni nxavo wa hlonga hi lembe-xidzana ra vu-18 B.C.E. (Genesa 37:28) Endzhaku ka malembe ya 300, nxavo a wu ri 30 wa tixikele. (Eksoda 21:32) Hi lembe-xidzana ra vunhungu B.C.E., nxavo a wu ri 50 wa tixikele. (2 Tihosi 15:20) Endzhaku ka malembe-xidzana mambirhi, hi nkarhi wa ku fuma ka Vaperesiya, minxavo yi tlakuke yi fika eka 90 wa tixikele kumbe ku tlula. Xisweswo, ku tlakuka ka minxavo i xiphiqo lexi sunguleke khale lexi ninamuntlha xa ha yaka emahlweni.


text:
Vito Ra Xikwembu Ri Twarisiwa Hi Xiswahili
EKA vanhu vo tala, ririmi ra Xiswahili ri endla leswaku va anakanya hi tiko-nkulu ra Afrika ni swiharhi swa nhova leswi jika-jikaka erivaleni leri nga ni byanyi ra le Serengeti. Hambiswiritano, ku ni swo tala leswi nga kona hi ririmi ra Xiswahili ni vanhu lava ri vulavulaka.
XISWAHILI i ririmi leri vulavuriwaka hi vanhu vo tlula 100 wa timiliyoni eka matiko lama lavaka ku endla 12 exikarhi ni le vuxeni bya Afrika. * I ririmi leri vulavuriwaka ematikweni man’wana yo tanihi le Kenya, Tanzania ni le Uganda. Ematikweni lama nga ekusuhi, Xiswahili i ririmi leri vanhu va ri toloveleke, leri endlaka leswaku vanhu va le tindhawini teto va ya emahlweni ni bindzu ni ku vulavurisana hi ku olova.
Xiswahili xi hoxe xandla swinene eku endleni ka leswaku vanhu va le Afrika Vuxa va va ni vun’we. Hi xikombiso, eTanzania ntsena ku ni tindzimi to hambana-hambana ta 114 leti vulavuriwaka. Ehleketa u ri karhi u famba tikhilomitara ta 40 ku ya eka 80 ntsena ku suka ekaya ra wena u ri karhi u hlangana ni vanhu lava vulavulaka ririmi ro hambana hi ku helela ni ra wena! Nakambe minkarhi yin’wana vanhu hinkwavo lava vulavulaka ririmi leri fanaka va tshama eswimitanini swi nga ri swingani ntsena. Xana a wu ta burisana njhani na vona? Swa olova ku vona leswaku ha yini swi ri swinene ku va ni ririmi leri tolovelekeke.
Matimu Ya Xiswahili
Ku vuriwa leswaku Xiswahili xi sungule ku vulavuriwa ku sukela hi lembe-xidzana ra vukhume. Xi sungule ku tsariwa hi lembe-xidzana ra vu-16. Lava va dyondzeke ku vulavula Xiswahili va hatle va swi xiya leswaku marito yo hlayanyana ma fana ni ya Xiarabu. Entiyisweni, marito ya kwalomu ka tiphesente ta 20 ya Xiswahili ma huma eka Xiarabu, loko tiphesente leti saleke ti huma eka tindzimi to sungula ta le Afrika. Xisweswo, a swi hlamarisi leswi Xiswahili a xi tsariwe eka tsalwa ra Xiarabu ku ringana malembe yo hlayanyana ya madzana.
Namuntlha Xiswahili xi tsariwe eka tsalwa ra Xirhoma. Xana ku endleke yini? Ha yini swi cincile? Leswaku hi kuma nhlamulo, a hi tlheleleni endzhaku exikarhi ka lembe-xidzana ra vu-19 loko varhumiwa vo sungula va le Yuropa va fika eAfrika Vuxa, va tiyimisele ku avelana marungula ya Bibele ni vaaki va le matiko-xikaya.
Rito Ra Xikwembu Ri Fika Ro Sungula eAfrika Vuxa
Hi 1499 loko Vasco da Gama a ri karhi a famba edzongeni wa Afrika hi xikepe, varhumiwa va Maputukezi va sungule vukhongeri bya Khatoliki eAfrika Vuxa hi ku aka kereke eZanzibar. Hambiswiritano, ku nga si hela malembe ya 200, Maputukezi ku katsa ni “Vukreste” bya vona va hlongoriwile exifundzheni xexo hi vanhu va kwalaho lava a va ma kaneta.
Swi teke malembe ya 150 Rito ra Xikwembu ri nga si tlhela ri chumayeriwa eAfrika Vuxa. Kutani sweswi a ri tisiwe kwalaho hi murhumiwa wa Mujarimani, ku nga Johann Ludwig Krapf. Loko a fika eMombasa, le Kenya, hi 1844, vanhu vo tala lava a va tshama eribuweni ra le Afrika Vuxa a ku ri Mamoslem, loko vanhu vo tala lava a va tshama ekule ni lwandle va namarhele eka ndhavuko wa vona ni mikhuva yo tala ya vukhongeri. Krapf a a vona swi ri swa nkoka leswaku vanhu hinkwavo va va ni Bibele.
Handle ko dya nkarhi, Krapf u nambe a sungula ku dyondza ririmi ra Xiswahili. Hi June 1844 endzhakunyana ka loko a ha ku fika, u sungule ntirho wo tika wo hundzuluxela Bibele. Khombo ra kona, hi n’hweti leyi landzeleke u feriwe hi nghamu yakwe leyi a va ri ni malembe mambirhi va tekanile, ivi endzhaku ka masiku ma nga ri mangani ku fa ricece ra vona ra xinhwanyetana. Hambileswi a a ri ni gome hikwalaho ka sweswo, u ye emahlweni ni ntirho wa nkoka wo hundzuluxela Bibele. Hi 1847, ku kandziyisiwe tindzima tinharhu to sungula ta buku ya Genesa naswona ti ve tsalwa ro sungula ku kandziyisiwa hi ririmi ra Xiswahili.
Krapf hi yena wo sungula ku tirhisa tsalwa ra Xirhoma ematshan’weni ya tsalwa ra Xiarabu leri tolovelekeke leswaku a tsala Xiswahili. Swivangelo swin’wana leswi a swi nyikeleke leswi endleke leswaku a tshika tsalwa ra Xiarabu a ku ri leswi “maletere ya Xiarabu a ma ta tika ku ma tirhisa eka vanhu va le Yuropa” lava endzhakunyana a va ta va va ri karhi va dyondza ririmi naswona “tsalwa ra Xirhoma a ri ta endla swi olova eka ‘vanhu va le matiko-xikaya leswaku va dyondza tindzimi ta le Yuropa.’” Tsalwa ra Xiarabu ri hambete ri tirhisiwa hi van’wana ku ringana malembe yo tala; swiphemu swa Bibele swi humesiwe swi huma eka rona. Hambiswiritano, ku tirhisa tsalwa ra Xirhoma hakunene swi endle leswaku swi olova eka vanhu vo tala leswaku va dyondza Xiswahili. A swi kanakanisi leswaku varhumiwa vo tala ni swichudeni swin’wana leswi vulavulaka Xiswahili swi tsake swinene hi ku cinca loku endliweke.
Ku engetela kwalaho, Krapf a nga lo va munhu wo sungula ku hundzuluxela Rito ra Xikwembu hi Xiswahili kambe u endle leswaku endzhakunyana ku va ni vahundzuluxeri. U humese buku yo sungula yo dyondzisa ririmi ra Xiswahili ni xihlamusela-marito xa ririmi rero.
Vito Ra Xikwembu Hi Xiswahili
Ebukwini yo sungula ya tindzima to sungula tinharhu ta Genesa, vito ra Xikwembu a ri hundzuluxeriwe hi ku olova ri va “Lowa Matimba Hinkwawo.” Hambiswiritano, eku heleni ka lembe-xidzana ra vu-19, vavanuna van’wana vo hlayanyana va fike eAfrika Vuxa laha va yeke emahlweni ni ntirho wo hundzuluxela Bibele hinkwayo hi Xiswahili. Van’wana va vona a ku ri Johann Rebmann, William Taylor, Harry Binns, Edward Steere, Francis Hodgson na Arthur Madan.
Lexi xiyekaka eka byin’wana bya vuhundzuluxeri byebyo byo sungula a ku ri ku katsiwa ka vito ra Xikwembu, ku nga ri eka tindhawu ti nga ri tingani ntsena kambe eka Matsalwa hinkwawo ya Xiheveru! Lava a va hundzuluxela va ri eZanzibar va hundzuluxele vito ra Xikwembu ri va “Yahuwa,” loko lava a va ri eMombasa va ri hundzuluxele ri va “Jehova.”
Hi 1895 Bibele leyi heleleke ya Xiswahili a yi kumeka. Eka makume ya malembe lama landzeleke, vuhundzuluxeri byo hlayanyana byi endliwe byi kumeka, hambileswi byin’wana bya byona byi nga hangalasiwangiki ngopfu. Eku sunguleni ka lembe-xidzana ra vu-20, ku endliwe matshalatshala lamakulu leswaku ririmi ra Xiswahili ri va rona leri tirhisiwaka ngopfu eAfrika Vuxa. Leswi swi endle leswaku ku humesiwa Bibele leyi vitaniwaka Swahili Union Version hi 1952, leyi veke vuhundzuluxeri lebyi tirhisiweke ngopfu. Leswi swi endle leswaku vuhundzuluxeri lebyi nga ni vito ra Xikwembu leri nge “Yehova” ku va byona lebyi amukeriwaka swinene hi Xiswahili.
Lexi twisaka ku vava, loko vuhundzuluxeri byo sungula byi nga ha kandziyisiwi, vito ra Xikwembu ri sungule ku nyamalala. Vuhundzuluxeri byin’wana lebyintshwa byi ri suse hi ku helela, loko byin’wana byi ri siya katsongo eka tindhawu tin’wana. Hi xikombiso, eka vuhundzuluxeri lebyi vuriwaka Union Version vito ra Xikwembu ri humelela minkarhi ya 15 ntsena naswona loko yi pfuxetiwa hi 2006, vito rero ri kumekile kambe minkarhi ya 11 ntsena. *
Loko vuhundzuluxeri byebyo byi ri karhi byi susa vito ra Xikwembu kun’wana ni kun’wana laha ri humelelaka kona, ku ni nchumu wun’wana lowu tsakisaka. Nchumu lowu xiyekaka lowu kombisiweke eka rin’wana ra matluka yo sungula i mhaka leyi nga erivaleni ya leswaku vito ra Xikwembu i Yehovha. Leswi swi vonake swi pfuna swinene eku pfuneni ka vanhu lava lavaka ntiyiso leswaku va tiva vito ra Tata wa hina wa le tilweni eka tikopi ta vona ta Bibele.
Kambe leswi a swi heleli kwalaho. Hi 1996 ku humesiwe Vuhundzuluxeri Bya Misava Leyintshwa Bya Matsalwa Ya Vukreste Ya Xigriki hi Xiswahili. Lebyi i vuhundzuluxeri byo sungula ku va ni vito ra Yehovha minkarhi ya 237 ku suka eka Matewu ku ya eka Nhlavutelo. Sweswo swi landzeriwe hiloko hi 2003 ku humesiwa Vuhundzuluxeri Bya Misava Leyintshwa Bya Matsalwa Yo Kwetsima, ku nga Bibele leyi heleleke hi Xiswahili. Ku fikela sweswi, ku ni tikopi ta kwalomu ka 900 000 ta Vuhundzuluxeri Bya Misava Leyintshwa hi Xiswahili leti kandziyisiweke.
Vito ra Xikwembu a ra ha siviwanga hi ku tirhisa swithopo swo karhi kumbe hi ku nga ri hlawulekisi hi ku ri hlamusela katsongo eka rito ro rhanga. Sweswi loko vanhu va timbilu letinene va pfula Vuhundzuluxeri Bya Misava Leyintshwa hi Xiswahili, va tshinela ekusuhi na Yehovha nkarhi na nkarhi loko va hlaya rin’wana ra mavito yakwe lama humelelaka minkarhi leyi tlulaka 7 000.
Vuhundzuluxeri lebyi byi tlhele byi tiyimisela ku tirhisa Xiswahili xa manguva lawa lexi olovaka ku xi twisisa lexi fikelelaka vanhu hinkwavo lava vulavulaka Xiswahili va le Afrika Vuxa. Ku engetela kwalaho, swihoxo leswi kumiweke eka Matsalwa yo hlayanyana eka vuhundzuluxeri byin’wana swi susiwile. Hikwalaho ka sweswo, muhlayi a nga swi xiya leswaku u le ku hlayeni ka “marito lama lulameke ya ntiyiso” tanihi leswi ma huhuteriweke hi Muvumbi wa hina, ku nga Yehovha Xikwembu.—Eklesiasta 12:10.
Vanhu vo tala va kombise ku tlangela Vuhundzuluxeri Bya Misava Leyintshwa bya Xiswahili. Vicent, mutirheli wa nkarhi hinkwawo wa Timbhoni ta Yehovha la nga ni malembe ya 21 u ri, “A ndzi tsake na swikunwana hikwalaho ka Xiswahili xo olova xa Vuhundzuluxeri Bya Misava Leyintshwa ni leswi byi vuyiseke vito ra Yehovha etindhawini leti van’wana va ri suseke kona.” Frieda, manana la nga ni vana vanharhu u vula leswaku vuhundzuluxeri lebyi byi endle leswaku swi n’wi olovela ku hlamusela tidyondzo ta Bibele eka vanhu.
Malembe yo tlula 150 ma hundzile ku sukela hi 1844 loko Krapf a sungule ku hundzuluxela Bibele ku fikela loko ku humesiwa Vuhundzuluxeri Bya Misava Leyintshwa bya Xiswahili. Yesu u vule leswaku u ‘kombise vito ra Tata wakwe.’ (Yohane 17:6) Sweswi hi ku tirhisa Vuhundzuluxeri Bya Misava Leyintshwa, Timbhoni ta Yehovha leti tlulaka 76 000 leti vulavulaka Xiswahili exikarhi ni le vuxeni bya Afrika ta tsaka eku hoxeni ka xandla leswaku vito ra Yehovha ri tiviwa hi vanhu hinkwavo.
^ ndzim. 3 Xiswahili xi vulavuriwa hi tindlela to hambana-hambana ematikweni wolawo.
^ ndzim. 18 Ri kumeka eka Genesa 22:14; Eksoda 6:2-8 (minkarhi yimbirhi); 17:15 (tanihi Yahweh); Vaavanyisi 6:24; Pisalema 68:20; 83:18; Esaya 12:2; 26:4; 49:14; ni le ka Yeremiya 16:21.
DYONDZA SWO TALA
MAHUNGU LAMANENE LAMA HUMAKA EKA XIKWEMBU!
Xikwembu I Mani?
Xana Xikwembu xi na vito naswona xa khathala ha hina?


text:
Ku Humelela Yini Loko Hi Fa?
Nhlamulo ya Bibele
Bibele yi ri: “Lava hanyaka va swi tiva leswaku va ta fa; kambe loko ku ri lava feke, a va tivi nchumu nikatsongo.” (Eklesiasta 9:5; Pisalema 146:4) Hikwalaho loko hi fa hi tshika ku va kona. Vafi a va ehleketi, a va tirhi naswona a va twi nchumu.
“U ta tlhelela entshurini”
Loko Xikwembu xi vulavula ni munhu wo sungula Adamu, xi hlamusele leswi humelelaka hi hina loko hi fa. Leswi Adamu a nga yingisangiki, Xikwembu xi n’wi byele xi ku: “U ntshuri u ta tlhelela entshurini.” (Genesa 3:19) Loko Xikwembu xi nga si vumba Adamu “hi ntshuri wa misava,” Adamu a a nga ri kona. (Genesa 2:7) Hikwalaho, loko Adamu a fa, u tlhelele entshurini kutani a nga ha vi kona.
Ku endleka leswi fanaka hi vanhu lava faka namuntlha. Loko Bibele yi vulavula hi vanhu ni swiharhi, yi ri: “Hinkwaswo swi ve kona swi huma entshurini, hinkwaswo swi tlhelela entshurini.”
Rifu a hi makumu ya swilo hinkwaswo
Hakanyingi Bibele yi fanisa rifu ni ku etlela. (Pisalema 13:3; Yohane 11:11-14; Mintirho 7:60) Munhu la nga etlela vurhongo lebyikulu a nga swi tivi leswi humelelaka ekusuhi na yena. Hilaha ku fanaka, vafi a va tivi nchumu nikantsongo. Hambiswiritano, Bibele yi dyondzisa leswaku Xikwembu xi nga pfuxa vanhu lava feke onge hiloko xi pfuxa munhu evurhongweni. (Yobo 14:13-15) Eka vanhu lava Xikwembu xi nga ta va pfuxa, rifu a hi makumu ya swilo hinkwaswo.
DYONDZA SWO TALA
MAHUNGU LAMANENE LAMA HUMAKA EKA XIKWEMBU!
Hi Wihi Ntshembo Lowu Nga Kona Hi Lava Feke?
Ku humelela yini hi hina loko hi fa? Xana hi ta tlhela hi va vona varhandziwa va hina lava feke?
Xana Bibele Yi Dyondzisa Yini Hakunene?
Lava Feke Va Kwihi?
Dyondza hi leswi Bibele yi swi vulaka malunghana ni lava feke ni leswaku ha yini vanhu va fa.


text:
Dyondzo 88: Yohane A Khuvula Yesu
Vona tuva leri phatsamaka enhlokweni ya wanuna loyi. Wanuna loyi i Yesu. Hi nkarhi lowu a a ri ni kwalomu ka malembe ya 30. Naswona wanuna loyi a nga na yena i Yohane. Ana se hi dyondze swo karhi hi ta yena. Xana wa ha tsundzuka loko Mariya a endzele xaka rakwe Elizabeta kutani ricece leri a ri ri ekhwirini ra Elizabeta ri tlula-tlula hi ku tsaka? Ricece ra kona leri a ri nga si velekiwa a ku ri Yohane. Kambe, xana Yohane na Yesu va endla yini?
Yohane wa ha ku nyuperisa Yesu ematini ya Nambu wa Yordani. Leyi i ndlela leyi munhu a khuvuriwaka ha yona. U sungula hi ku nyuperisiwa ematini kutani a humesiwa. Leswi Yohane a a khuvula vanhu, a a vuriwa Yohane lowo Khuvula. Kambe, ha yini Yohane a khuvule Yesu?
Entiyisweni, Yohane u endle tano hikwalaho ka leswi Yesu a teke kutani a kombela Yohane leswaku a n’wi khuvula. Yohane a a khuvula vanhu lava lavaka ku kombisa leswaku va tisola eka swilo swo biha leswi va swi endleke. Kambe, xana Yesu u tshame a endla nchumu wo karhi lowu a nga tisolaka ha wona? Doo, Yesu a a nga si tshama a endla tano hikuva i N’wana wa Xikwembu la humaka etilweni. Kutani u kombele Yohane leswaku a n’wi khuvula hikwalaho ka xivangelo xin’wana. A hi voneni xivangelo xa kona.
Yesu a a ri muvatli loko a nga si ta eka Yohane. Muvatli i munhu la vatlaka swilo hi mapulanga, swo tanihi matafula ni switulu ni mabenci. Yosefa, nuna wa Mariya a a ri muvatli kutani u dyondzise na Yesu ku va muvatli. Kambe Yehovha a nga rhumelanga N’wana wakwe emisaveni leswaku a ta va muvatli. U n’wi rhumele ku ta endla ntirho wo hlawuleka naswona nkarhi a wu fikile wa leswaku Yesu a sungula ntirho wa kona. Leswaku a kombisa leswaku nkarhi a wu fikile wo endla ku rhandza ka Tata wakwe, Yesu u kombele Yohane leswaku a n’wi khuvula. Xana Xikwembu xa swi tsakela sweswo?
Ina, xa swi tsakela, hikuva loko Yesu a huma ematini, rito leri humaka etilweni ri te: ‘Loyi i N’wananga, loyi ndzi n’wi amukeleke.’ Nakambe, a swi vonaka onge matilo ma pfulekile kutani tuva leri ri xikele eka Yesu. Kambe a ku nga ri tuva ra xiviri. A ri vonaka onge i tuva. A ku ri moya lowo kwetsima wa Xikwembu.
Hi nkarhi wolowo Yesu a a ri ni swo tala swo anakanya ha swona, kutani u ye endhawini leyi nga riki na munhu ku ringana masiku ya 40. Loko a ri kwalaho, Sathana u n’wi endzerile. Sathana u ringete kanharhu ku endla leswaku Yesu a tlula milawu ya Xikwembu. Kambe Yesu a nga yi tlulanga.
Endzhaku ka sweswo, Yesu u tlherile kutani a ya hlangana ni vavanuna van’wana lava veke valandzeri kumbe vadyondzisiwa vakwe vo sungula. Mavito man’wana ya vona i Andriya, Petro (loyi nakambe a vuriwaka Simoni), Filipi na Nataniyele (loyi nakambe a vuriwaka Bartolomi). Yesu ni vadyondzisiwa lava lavantshwa va suke va kongoma emugangeni wa Galeliya. Loko va ri eGaleliya va fike va wisa eximutanini xa ka va Nataniyele lexi vuriwaka Kana. Kwalaho Yesu u ye enkhubyeni lowukulu wa vukati kutani a endla singita rakwe ro sungula. Xana wa ri tiva singita ra kona? U hundzule mati ma va vhinyo.
Matewu 3:13-17; 4:1-11; 13:55; Marka 6:3; Yohane 1:29-51; 2:1-12.
Swivutiso
- Xana i vamani vavanuna vambirhi lava nga laha xifanisweni?
- Xana munhu u khuvuriwa njhani?
- Xana Yohane hi ntolovelo a a khuvula vamani?
- Hi xihi xivangelo xo hlawuleka lexi endleke leswaku Yesu a kombela leswaku Yohane a n’wi khuvula?
- Xana Xikwembu xi swi kombise njhani leswaku xi tsakile hileswi Yesu a khuvuriweke?
- Xana ku humelele yini loko Yesu a ri swakwe masiku ya 40?
- I vamani van’wana va valandzeri kumbe vadyondzisiwa va Yesu vo sungula, naswona hi rihi singita ra yena ro sungula?
Swivutiso swo engetela
- Hlaya Matewu 3:13-17.
Hi wihi ntila lowu Yesu a wu vekeleke vadyondzisiwa vakwe malunghana ni ku khuvuriwa?
- Hlaya Matewu 4:1-11.
Xana ku tirhisa ka Yesu Matsalwa hi vutlhari swi hi khutaza njhani leswaku hi dyondza Bibele nkarhi ni nkarhi?
- Hlaya Yohane 1:29-51.
Xana Yohane Mukhuvuri a a va kongomisa eka mani vadyondzisiwa vakwe, naswona hi nga n’wi tekelela njhani namuntlha?
- Hlaya Yohane 2:1-12.
Xana singita ra Yesu ro sungula ri swi kombisa njhani leswaku Yehovha a nga ma tsoni swilo leswinene malandza Yakwe?


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tikronika 28:1-27
28 Akazi+ a a ri ni malembe ya 20 hi vukhale loko a sungula ku fuma, u fume malembe ya 16 eYerusalema,+ a nga endlanga nchumu xo lulama ematihlweni ya Yehovha ku hambana na Davhida kokwa wakwe.+2 Kambe u fambe etindleleni ta tihosi ta Israyele,+ u tlhele a endla swifaniso leswi n’okisiweke+ swa Vabali.+3 Yena u mbulukise xitlhavelo+ enkoveni wa n’wana wa Hinomu,+ a hisa vana+ vakwe endzilweni, hi ku landza swilo hinkwaswo swo nyenyetsa+ swa matiko lawa Yehovha a ma hlongoleke emahlweni ka vana va Israyele.+4 A a endla xitlhavelo+ nkarhi hinkwawo, naswona a a mbulukisa xitlhavelo etindhawini leti tlakukeke+ ni le henhla ka switsunga+ ni le hansi ka murhi wun’wana ni wun’wana lowukulu.+5 Hiloko Yehovha Xikwembu xakwe a n’wi nyiketa evokweni+ ra hosi ya Siriya,+ lerova yi n’wi hlasela, yi teka makhumbi yo tala eka yena yi ma yisa eDamaska.+ U tlhele a nyiketiwa ni le vokweni ra hosi ya Israyele,+ lerova yi n’wi hlasela hi ku dlaya vanhu vo tala ngopfu.6 Peka+ n’wana wa Remaliya+ a dlaya vavanuna hinkwavo va vurhena va 120 000 hi siku rin’we eYuda, hikwalaho ka leswi va tshikeke Yehovha+ Xikwembu xa vatata wa vona.7 Ku tlula kwalaho, Zikiri, wanuna wa matimba wa Efrayimi,+ u dlaye Maseya n’wana wa hosi na Azirikamu murhangeri wa vandyangu na Elkana loyi a a ri ekusuhi ni hosi.8 Tlhandlakambirhi, vana va Israyele va teka vamakwavo va 200 000 va va yisa evukhumbini, vavasati, vana va majaha ni va vanhwanyana; va va phangela ni swilo swo tala, endzhaku ka sweswo va yisa leswi va swi phangeke eSamariya.+9 Hiloko ku va ni muprofeta wa Yehovha loyi vito rakwe a ku ri Odedi. Kutani a huma emahlweni ka vuthu leri a ri ya eSamariya, a ku eka rona: “Maswivo! Yena u va nyikete evokweni ra n’wina hikwalaho ka vukarhi+ bya Yehovha Xikwembu xa vatata wa n’wina ehenhla ka Yuda, leswaku mi va dlaya hi vukarhi+ lebyi byi fikeke ematilweni.+10 Kambe sweswi mi ehleketa ku endla vana va Yuda na Yerusalema va va malandza ya xinuna ni ya xisati.+ Kambe, xana a mi na milandzu eka Yehovha Xikwembu xa n’wina?11 Sweswi ndzi yingiseni kutani mi vuyisela makhumbi lawa mi ma tekeke eka vamakwenu,+ hikuva Yehovha u mi hlundzukele ngopfu.”+12 Kutani varhangeri+ van’wana va vana va Efrayimi,+ Azariya n’wana wa Yehohanani, Berakiya n’wana wa Mexilemoti, Yehizikiya n’wana wa Xalumu na Amasa n’wana wa Hadilayi, va suka va yima va lwa ni lava va humaka enyimpini,13 va ku eka vona: “Mi nga tshuki mi tisa makhumbi laha, hikuva swi ta endla leswaku hi va ni nandzu eka Yehovha. Mi ehleketa ku engetela eka swidyoho swa hina ni le ka nandzu wa hina,+ phela hina hi ni milandzu yo tala, naswona tiko ra Israyele ri hlundzukeriwe+ ngopfu.”14 Hiloko majaha lama hlomeke+ ma siya makhumbi+ ni leswi swi phangiweke emahlweni ka tihosana+ ni nhlengeletano hinkwayo.15 Kutani vavanuna lava a va boxiwe hi mavito+ va suka va yima va khoma makhumbi, naswona hinkwavo lava va nga ambalangiki exikarhi ka vona va va ambexa leswi phangiweke. Va va ambexa+ ni ku va nyika maphaxani, va va phamela+ ni ku va nyika swakunwa,+ va va tota mafurha. Ku tlula kwalaho, lava va rhurhumelaka, va va fambise+ hi timbhongolo va va yisa eYeriko,+ muti wa mirhi ya micindzu,+ etlhelo ka vamakwavo. Endzhaku ka sweswo va vuyele eSamariya.+16 Hi nkarhi wolowo Hosi Akazi+ a rhumela rito eka tihosi ta Asiriya+ leswaku ti n’wi pfuna.17 Vaedomu+ va tlhela va fika, va hlasela Yuda, va teka makhumbi.18 Loko ku ri Vafilisita,+ va yi hlasela hi xitshuketa miti ya Xefela+ na Negebu+ wa Yuda, va teka Beta-xemexe,+ Ayaloni,+ Gederoti+ na Soko+ ni swimitana leswi swi titshegeke ha yona, na Timna+ ni swimitana leswi swi titshegeke ha wona, na Gimzo ni swimitana leswi swi titshegeke ha wona; va tshama kwalaho.19 Yehovha u tsongahate+ Yuda hikwalaho ka Akazi lowa hosi ya Israyele, hikuva u tshike ku tilawula ku tala eYuda,+ naswona a va endla hi ndlela leyi nga tshembekangiki eka Yehovha.20 Eku heteleleni, Tiglata-pilinezere+ lowa hosi ya Asiriya a n’wi hlasela, a n’wi vangela ku karhateka,+ a nga n’wi tiyisanga.21 Hikuva Akazi u teke hinkwaswo endlwini ya Yehovha+ ni le ndlwini ya hosi+ ni ya tihosana,+ kutani a humesa nyiko a nyika hosi ya Asiriya;+ kambe a swi n’wi pfunanga nchumu.22 Hambiswiritano, enkarhini lowu ha wona a a n’wi vangela ku karhateka, u tlhele a nga tshembeki eka Yehovha, hileswaku, Hosi Akazi.+23 Kutani swikwembu+ swa Damaska+ leswi a swi n’wi ba a sungula ku swi humesela xitlhavelo, a ku: “Hikwalaho ka leswi swikwembu swa tihosi ta Siriya swi va pfunaka,+ ndzi ta swi humesela xitlhavelo, leswaku swi ndzi pfuna.”+ Swona swi ve xikhunguvanyiso eka yena ni le ka tiko hinkwaro ra Israyele.+24 Ku tlula kwalaho, Akazi a hlengeleta swingolongondzwana+ swa yindlu ya Xikwembu xa ntiyiso, a fayelela swingolongondzwana swa yindlu ya Xikwembu xa ntiyiso,+ a pfala tinyangwa+ ta yindlu ya Yehovha, a tiendlela tialitari eyinhleni yin’wana ni yin’wana eYerusalema.+25 Emitini hinkwayo, ni le mitini ya Yuda, u endle tindhawu leti tlakukeke+ to mbulukisela xitlhavelo eka swikwembu swin’wana,+ lerova a hlundzukisa+ Yehovha Xikwembu xa vatata wakwe.26 Loko ku ri timhaka+ letin’wana takwe ni tindlela takwe hinkwato, to sungula ni to hetelela, ti tsariwile eBukwini+ ya Tihosi ta Yuda ni ta Israyele.27 Eku heteleleni Akazi a etlela ni vatata wakwe, va n’wi lahla emutini, eYerusalema, hikuva a va n’wi tisanga eswilahlweni swa tihosi ta Israyele.+ Kutani Hezekiya n’wana wakwe a sungula ku fuma ematshan’weni yakwe.


text:
XIHONDZO XO RINDZA (NKANDZIYISO WA VANDLHA) FEBRUARY 2016
Nkandziyiso lowu wu ni swihloko leswi dyondziwaka evandlheni ku sukela hi April 4 ku ya eka May 1, 2016.
Yehovha U N’wi Vitane “Nakulorhi”
Xana wa swi lava ku va munghana wa Yehovha? Dyondza hi xikombiso xa Abrahama.
Tekelela Vanghana Lavakulu Va Yehovha
Rhuti, Hezekiya na Mariya va swi kotise ku yini leswaku va va vanghana lavakulu va Xikwembu?
Tikombiseni Mi Ri Lava Tshembekaka Eka Yehovha
Xikombiso xa Yonathani xi nga hi pfuna leswaku hi tshembeka eka Yehovha eka swiyimo swa mune leswi ringaka.
Dyondza Eka Malandza Yo Tshembeka Ya Yehovha
Davhida, Yonathani, Natani na Huxayi va tshembeke eka Yehovha hi ndlela yihi?
Yehovha U Endle Leswaku Ndzi Humelela eNtirhweni Wakwe
Corwin Robison u tirhele Xikwembu hi ku tshembeka malembe ya 73, ku katsa ni malembe yo tala lawa a ma heteke a tirha eBethele ya le United States.
Hambeta U Tirhela Yehovha U Tsakile
Ku anakanyisisa hi milawu yinharhu swi nga ku pfuna leswaku u tshama u tsakile.


text:
NHLOKOMHAKA YA XIFUNENGETO | NDLELA LEYI U NGA PFUNEKAKA HA YONA LOKO U HLAYA BIBELE
Bibele Yi Nga Ku Pfuna Njhani eVuton’wini?
Bibele a yi fani ni tibuku tin’wana. Yi ni nkongomiso lowu humaka eka Muvumbi wa hina. (2 Timotiya 3:16) Rungula ra yona ri nga hi pfuna swinene evuton’wini. Entiyisweni, Bibele yi ri: “Rito ra Xikwembu ra hanya naswona ri ni matimba.” (Vaheveru 4:12) Yi ni matimba yo antswisa vutomi bya hina hi tindlela timbirhi ta nkoka, yi nyikela nkongomiso wa ndlela leyi hi nga hanyaka ha yona sweswi ni ku hi pfuna leswaku hi tiva Xikwembu swin’we ni switshembiso swa xona.—1 Timotiya 4:8; Yakobo 4:8.
Yi nga antswisa vutomi bya wena sweswi. Bibele yi nga ku pfuna etimhakeni hinkwato ta vutomi. Yi nga ku nyika nkongomiso lowu nga ku pfunaka malunghana ni leswi landzelaka.
Ku va ni vuxaka lebyinene ni vanhu van’wana. —Vaefesa 4:31, 32; 5:22, 25, 28, 33.
Rihanyo lerinene.—Pisalema 37:8; Swivuriso 17:22.
Mahanyelo lamanene.—1 Vakorinto 6:9, 10.
Ndlela ya ku tihanyisa.—Swivuriso 10:4; 28:19; Vaefesa 4:28. *
Vatekani van’wana lava ha riki vantshwa va le Asia, va wu tlangele swinene nkongomiso lowu va wu kumeke eBibeleni. Ku fana ni vanhu vo tala lava ha ku tekanaka, a swi va tikela ku tolovelana ni ku vulavurisana kahle. Kambe va sungule ku hanya hi ku pfumelelana ni leswi a va swi hlaya eBibeleni. Xana vuyelo byi ve byihi? Nuna wa kona Vicent, u ri: “Leswi ndzi swi hlayeke eBibeleni swi ndzi pfunile leswaku ndzi kota ku langutana ni swiphiqo evukatini bya hina. Ku tirhisa milawu ya Bibele, swi endle leswaku hi va ni ntsako evukatini bya hina.” Nsati wakwe Annalou, u ri: “Ku hlaya hi swikombiso swa vanhu lava nga eBibeleni swi hi pfunile swinene. Sweswi ndzi titwa ndzi tsakile ndzi tlhela ndzi eneriseka evukatini bya hina.”
Hi tiva Xikwembu. Vicent a nga vulavulanga hi ndlela leyi a pfunekeke ha yona emhakeni ya vukati ntsena, kambe u tlhele a ku: “Ku hlaya Bibele swi endle leswaku ndzi va ni vuxaka lebyinene na Yehovha ku tlula eku sunguleni.” Vicent u boxe mhaka ya nkoka swinene, ya leswaku Bibele yi nga ku pfuna leswaku u va munghana wa Xikwembu. Loko na wena u endla tano, Xikwembu xi ta ku kongomisa naswona u ta tlhela u xi tiva ku antswa tanihi munghana wa wena. U ta swi xiya leswaku xi ku tshembisa vumundzuku lebyinene, ku nga nkarhi lowu u nga ta tiphina hi ‘vutomi bya xiviri’ hilaha ku nga heriki. (1 Timotiya 6:19) A yi kona buku yin’wana leyi tshembisaka swilo leswi.
Loko u hambeta u hlaya Bibele, na wena u ta vuyeriwa swinene hi ku va u antswisa vutomi bya wena ni ku va u tiva Xikwembu. Hambiswiritano, minkarhi yin’wana loko u ri karhi u hlaya Bibele, swi ta endleka leswaku u pfa u va ni swivutiso swo tala. Loko sweswo swi endleka, tsundzuka ndhunankulu ya Muetopiya, leyi hanyeke eka malembe ya 2 000 lama hundzeke. A a yi ri ni swivutiso swo tala malunghana ni Bibele. Loko yi vutisiwa leswaku ya swi twisisa swilo leswi a yi ri eku swi hlayeni, yi te: “Xana ndzi nga swi tivisa ku yini, handle ka loko ndzi kongomisiwa hi un’wana?” * Kutani yi pfumele leswaku Filipi a yi pfuna, loyi a ri mudyondzisi wa Bibele naswona a a ri un’wana wa vadyondzisiwa va Yesu vo sungula. (Mintirho 8:30, 31, 34) Hilaha ku fanaka, na wena loko u lava ku tiva leswi engetelekeke hi Bibele, hi kombela u endla xikombelo eka website ya www.jw.org/ts, kumbe u tsalela eka adirese ya tiko ra ka n’wina leyi kumekaka eka magazini lowu. U nga tlhela u kombela Timbhoni ta Yehovha ta laha u tshamaka kona, kumbe u ya eHolweni ya tona. Sungula ku hlaya Bibele namuntlha u tlhela u yi pfumelela leswaku yi ku kongomisa evuton’wini bya wena.
Loko u kanakana leswaku u nga yi tshemba Bibele, hi kombela u hlalela vhidiyo yo koma, leyi nge Hi Nga Tiyiseka Njhani Leswaku Leswi Nga eBibeleni I Ntiyiso? U nga yi kuma hi ku va u skena khodi leyi, kumbe u nghena eka jw.org/ts, u ya ehansi ka MINKANDZIYISO > TIVHIDIYO > BIBELE”
^ ndzim. 8 Leswaku u kuma tindlela leti engetelekeke malunghana ni ndlela leyi Bibele yi nga ku pfunaka ha yona, nghena eka website ya hina ya jw.org/ts. Languta ehansi ka TIDYONDZO TA BIBELE > SWIVUTISO LESWI HLAMURIWAKA HI BIBELE.
^ ndzim. 11 Tlhela u hlaya xihloko lexi nge “Khombo Leri Vaka Kona Loko Vanhu Va Twisisa Bibele Hi Ndlela Leyi Hoxeke,” lexi kumekaka eka magazini lowu.
DYONDZA SWO TALA
Milawu Ya Xikwembu Yi Hi Pfuna Njhani?
Yesu u hlamusele leswaku ha yini hi lava nkongomiso ni leswaku hi yihi milawu ya Bibele leyi nga ya nkoka.
I Yini Leswi Nga Ku Pfunaka Ku Twisisa Bibele?
Ku nga khathariseki leswaku u dyondzekile kumbe a wu dyondzekanga, u nga swi kota ku twisisa rungula ra Xikwembu leri nga eka Matsalwa yo Kwetsima.
Xana U Titwa U Ri Ni Vunghana Ni Xikwembu?
Vanhu vo tala va tiyiseka leswaku Xikwembu xi va teka tanihi vanghana va xona.
Xana Xikwembu Xi Ni Vito?
Xikwembu xi ni swithopo swo tala, swo tanihi lexi nge Lowa Matimba Hinkwawo, Muvumbi ni lexi nge Hosi. Kambe vito ra xona ri tirhisiwa minkarhi ya kwalomu ka 7 000 eBibeleni.


text:
Vantshwa Va Vutisa—Xana Ndzi Ta Endla Yini Hi Vutomi Bya Mina?
Muntshwa un’wana ni un’wana u fanele a tivutisa xivutiso xa nkoka lexi nge, ‘Xana ndzi ta endla yini hi vutomi bya mina?’ Ehleketisisa kahle hi tipakani leti u tivekeleke tona evuton’wini loko u ri karhi u hlalela vhidiyo leyi, leyi vulavulaka hi Andre ku nga jaha leri langutaneke ni ntlhontlho wo endla xiboho naswona ri ni ku kanakana hileswi ri faneleke ri swi hlawula evuton’wini bya rona. Xana ri ta hlawula pakani yihi? Hi yihi pakani leyi nga ta ri tisela ntsako? Vhidiyo leyi yi tlhela yi va ni xiyenge lexi vantshwa lava humaka ematikweni man’wana va burisanaka naswona swi ta ku pfuna leswaku u sungula ku ehleketisisa kahle.